open-index/open-wikipedia-markdown huggingface dataset:
ସୋହିନୀ ମିଶ୍ର

**ସୋହିନୀ ମିଶ୍ର** ଜଣେ ପ୍ରଚ୍ଛଦପଟ ଓଡ଼ିଆ ଗାୟିକା । ୨୦୧୨ ମସିହାରେ ସୋନି ଟିଭିରେ ପ୍ରସାରିତ ଇଣ୍ଡିଆନ୍ ଆଇଡଲ୍‌ର ୬ଷ୍ଠ ସସ୍କରଣରେ ତାଙ୍କୁ ଏକ ସ୍ୱତନ୍ତ୍ର ପରିଚୟ ପ୍ରଦାନ କରିଥିଲା । ଏହି କାର୍ଯ୍ୟକ୍ରମରେ ସେ ଶ୍ରେଷ୍ଠ ୬ଜଣଙ୍କ ଭିତରେ ସ୍ଥାନ ପାଇଥିଲେ । ସେ ଏକାଧିକ ଓଡ଼ିଆ ଚଳଚ୍ଚିତ୍ରରେ ଗୀତ ଗାଇଛନ୍ତି । 

## ଘର ଓ ପରିବାର
ସୋହିନୀ ମିଶ୍ରଙ୍କ ଘର କଟକ ଜିଲ୍ଲାରେ । ସୋହିନୀଙ୍କ ବାପା ଅନନ୍ତ ଚରଣ ମିଶ୍ର ଏବଂ ମାଆ ପ୍ରମିଳା ମିଶ୍ର । ତାଙ୍କ ବାପା ଓ ମାଆ ଉଭୟ ଗୀତିକାର । ତାଙ୍କ ବାପା ହେଉଛନ୍ତି ଜଣେ ଶିକ୍ଷକ । 

## ଶିକ୍ଷା 
ସେ ରେଭେନ୍ସା ବିଶ୍ୱବିଦ୍ୟାଳୟ, କଟକରୁ ଏମ୍.ଏସି ବାୟୋଟେକ୍ନୋଲୋଜି କରିଛନ୍ତି ।

## ସଂଗୀତ ଜୀବନୀ 
ସୋହିନୀ ମିଶ୍ର ପାଞ୍ଚ ବର୍ଷ ବୟସରୁ ସଂଗୀତ ଶିକ୍ଷା ଆରମ୍ଭ କରିଥିଲେ । ୮ବର୍ଷ ବୟସରୁ ଶାସ୍ତ୍ରୀୟ ସଂଗୀତ ଶିକ୍ଷା ଆରମ୍ଭ କରିଥିଲେ । ସୋହିନୀ ମିଶ୍ରଙ୍କ ପ୍ରଥମ ଗୁରୁ ହେଉଛନ୍ତି ତାଙ୍କ ବାପା ଓ ମାଆ । ତାଙ୍କ ପାଖରୁ ପ୍ରଥମେ ସେ ସଂଗୀତ ଶିଖିବା ଆରମ୍ଭ କରିଥିଲେ । ସୋହିନୀଙ୍କ ବାପା ଓ ମାଆ ଉଭୟ ଗାୟକ ଓ ଗାୟିକା । ସେ ଦୁହେଁ ଟେଲିଭିଜନ୍ ଓ ରେଡିଓ କଳାକାର ।

ସୋହିନୀ ରେଭେନ୍ସା ରେଡିଓ ଷ୍ଟେସନରେ ଗୀତ ଗାଇଛନ୍ତି । ଆଉ ଏହି ରେଭେନ୍ସା ରେଡିଓ ହିଁ ସୋହିନୀଙ୍କୁ ରିୟଲିଟି ସୋ ଆଡକୁ ଅଗ୍ରସର କରାଇଛି ।

ପ୍ରେମ୍ ଓ୍ବେଡସ୍‌ ପ୍ରିୟା ଓଡ଼ିଆ ଫିଲ୍ମରୁ ସୋହିନୀ ମିଶ୍ର ପ୍ରଥମଥର ପାଇଁ ପ୍ରଚ୍ଛଦପଟ ଗାୟିକା ଭାବେ କଣ୍ଠଦାନ କରିଥିଲେ  । ପରେ ସେ କଟକ- ଦ ସିଲ୍ଭର୍ ସିଟି, ହାଏ ଡାଲିଂ ଏବଂ କ୍ରିଷ୍ଣା ଆଦି ଚଳଚ୍ଚିତ୍ରରେ ଗୀତ ଗାଇଥିଲେ ।ଏହା ପରେ ତାଙ୍କୁ ଥୁକୁଲ୍ ଫିଲ୍ମରେ ଗୀତ ଗାଇବାର ସୁଯୋଗ ମିଳିଥିଲା । ଥୁକୁଲ୍ ଫିଲ୍ମରେ କଣ୍ଠଦାନ କରିଥିବା (ମିତରେ ମିିତ) ଗୀତ ପାଇଁ ସେ ବିଭିନ୍ନ ପୁରସ୍କାର ଲାଭ କରିଛନ୍ତି । 

## ପ୍ରଚ୍ଛଦ କଣ୍ଠଶିଳ୍ପୀ 
* ରୁମ୍‌କୁ ଝୁମାନା 
* ଡାହା ବାଳୁଙ୍ଗା
* ଲଭ୍ ୟୁ ହମେଶା
* ଟାଇଗର
* ଭଜ ନାଦବ୍ରହ୍ମ
* ପ୍ରେମ୍‌ ଓ୍ବେଡସ୍‌ ପ୍ରିୟା
* ବାଲିଘର
* ହିୟୁମ୍ୟାନ୍ ସାଗର ସ୍ପେଶିଆଲ୍
* ପ୍ରେମ୍ ପୂଜାରନ୍‌ (ହିନ୍ଦୀ)
* ସାଜନ୍ ପରଦେଶିଆ (ହିନ୍ଦୀ)
* ସମୟ ବଡ଼ ବଳବାନ୍
* ଲଭ୍ ରେନ୍‌ବୋ
* ତୋ ସାଥେ ବନ୍ଧା ମୋ ଜୀବନ ଡୋରି
* ଟାର୍ଗେଟ୍
* ଫଲ୍ ଇନ୍ ଲଭ୍
* ପିଲାଟା ବିଗିଡ଼ିଗଲା 
* ଥୁକୁଲ୍
* ସାହାନାଇ (ଓଡ଼ିଆ ଧାରାବାହିକ- ତରଙ୍ଗ)
* ଗପ ହେଲେ ବି ସତ 
* ଭାଇନା କଣ କଲା ସେ

## ପୁରସ୍କାର ଓ ସମ୍ମାନ
* ରାଜ୍ୟ ପୁରସ୍କାର (ଥୁକୁଲ୍)
* ତରଙ୍ଗ ସିନେ ଆଓ୍ବାର୍ଡ (ଥୁକୁଲ୍)
* ୯୨.୭ ଏଫ୍ ଏମ୍ (ଥୁକୁଲ୍)
* ବାଣୀ ଚିତ୍ର (ଥୁକୁଲ୍)
* ଚଳଚ୍ଚିତ୍ର ଜଗତ (ଥୁକୁଲ୍)

## ଆଧାର
## ବାହାର ଆଧାର
* 

ଶ୍ରେଣୀ:ଓଡ଼ିଆ କଣ୍ଠଶିଳ୍ପୀ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:କଟକ ଜିଲ୍ଲାର ଲୋକ
ଶ୍ରେଣୀ:ଜୀବିତ ବ୍ୟକ୍ତି
ଡୋସେଟାକସେଲ

{{Drugbox
| Verifiedfields = changed
| Watchedfields = changed
| verifiedrevid = 461754129
| IUPAC_name = 1,7β,10β-trihydroxy-9-oxo-5β,20-epoxytax-11-ene-2α,4,13α-triyl 4-acetate 2-benzoate 13-{(2*R*,3*S*)-3-[(*tert*-butoxycarbonyl)amino]-2-hydroxy-3-phenylpropanoate}
| image = Docetaxel.svg
| image2 = Docetaxel3D.png
| width = 250px
| width2 = 250px

| tradename = Taxotere, Docecad, others
| Drugs.com = 
| MedlinePlus = a696031
| legal_status = Rx-only
| pregnancy_US = D
| routes_of_administration = IV

| bioavailability = NA
| protein_bound = >98%
| metabolism = Hepatic
| elimination_half-life = 86 hours
| excretion = Biliary

| IUPHAR_ligand = 6809
| CAS_number_Ref = 
| CAS_number =  114977-28-5
| ATC_prefix = L01
| ATC_suffix = CD02
| PubChem = 148124
| DrugBank_Ref = 
| DrugBank = DB01248
| ChemSpiderID_Ref = 
| ChemSpiderID = 130581
| UNII_Ref = 
| UNII = 699121PHCA
| KEGG_Ref = 
| KEGG = D07866
| ChEBI_Ref = 
| ChEBI = 4672
| ChEMBL_Ref = 
| ChEMBL = 92

| C=43 | H=53 | N=1 | O=14 
| molecular_weight = 807.879 g/mol
| smiles = O=C(OC(C)(C)C)N[C@@H](c1ccccc1)[C@@H](O)C(=O)O[C@@H]4C(=C3/[C@@H](O)C(=O)[C@]6([C@H]([C@H](OC(=O)c2ccccc2)[C@@](O)(C3(C)C)C4)[C@@]5(OC(=O)C)[C@H](OC5)C[C@@H]6O)C)/C
| StdInChI_Ref = 
| StdInChI = 1S/C43H53NO14/c1-22-26(55-37(51)32(48)30(24-15-11-9-12-16-24)44-38(52)58-39(3,4)5)20-43(53)35(56-36(50)25-17-13-10-14-18-25)33-41(8,34(49)31(47)29(22)40(43,6)7)27(46)19-28-42(33,21-54-28)57-23(2)45/h9-18,26-28,30-33,35,46-48,53H,19-21H2,1-8H3,(H,44,52)/t26-,27-,28+,30-,31+,32+,33-,35-,41+,42-,43+/m0/s1
| StdInChIKey_Ref = 
| StdInChIKey = ZDZOTLJHXYCWBA-VCVYQWHSSA-N
}}

**ଡୋସେଟାକସେଲ** (ଇଂରାଜୀ ଭାଷାରେ **Docetaxel**, ବିକ୍ରୟ ନାମ **ଟାକ୍ସୋଟିଅର**/**Taxotere**) ଏକ କେମୋଥେରାପି ଔଷଧ (chemotherapy medication) ଯାହା ଅନେକ ପ୍ରକାରର କର୍କଟ ରୋଗର ଚିକିତ୍ସାରେ ଦିଆଯାଏ । ଏହି ଔଷଧ ଏକ‌କ ଭାବରେ ବା ଅନ୍ୟ କେମୋଥେରାପି ଔଷଧ ସ‌ହିତ ଦିଆଯାଇପାରେ । ଏହା ଶିରାଭ୍ୟନ୍ତର ଧୀର ଇନଫ୍ୟୁଜନ (slow injection into a vein)  ଆକାରରେ ଦିଆଯାଏ ।

ଡୋସେଟାକସେଲର ପାର୍ଶ୍ୱ ପ୍ରତିକ୍ରିୟାରେ କେଶହାନୀ (hair loss), ସାଇଟୋପିନିଆ (low blood cell counts), କାଲୁଆ ଅନୁଭବ, ଅଣନିଶ୍ୱାସୀ, ବାନ୍ତି (vomiting) ଓ ପେଶୀ ଯନ୍ତ୍ରଣା ହୋଇପାରେ । ପ୍ରତିକ୍ରିୟା ସାଂଘାତିକ ହେଲେ ଆଲର୍ଜି ପ୍ରତିକ୍ରିୟା (allergic reactions) ଓ ଭବିଷ୍ୟତରେ କର୍କଟ ରୋଗ ହୋଇପାରେ । ଯକୃତ ସମସ୍ୟା (liver problems) ଥିବା ରୋଗୀଙ୍କର ପାର୍ଶ୍ୱ ପ୍ରତିକ୍ରିୟା ହେବା ସମ୍ଭାବବା ଅଧିକ ଥାଏ । ଗର୍ଭାବସ୍ଥାରେ ଏହି ଔଷଧ ଶିଶୁପ୍ରତି ହାନୀକାରକ ହୋଇପାରେ । ମାଇକ୍ରୋଟ୍ୟୁବ୍ୟୁଲର (microtubules) ସାଧାରଣ କର୍ମରେ ବାଧା ସୃଷ୍ଟି କରି ଏହା ଜୀବକୋଷ ବିଭାଜନ‌କୁ (cell division) ବନ୍ଦ କରିଦେଇ କାର୍ଯ୍ୟକ୍ଷମ ହୁଏ । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଡୋସେଟାକସେଲ ଜେନେରିକ ଔଷଧ ନାମରେ (generic medication) ବିକ୍ରୟ ହୁଏ । ଏହି ପରିମାଣର ଔଷଧର ମୂଲ୍ୟ ୪୫୪.୫୩ ପାଉଣ୍ଡ । 

## ଆଧାର 
ଶ୍ରେଣୀ:ଔଷଧ
ନିମ୍ରତ କୌର

**ନିମ୍ରତ କୌର** (ଜନ୍ମ: ୧୩ ମାର୍ଚ୍ଚ ୧୯୮୨) ଜଣେ ଭାରତୀୟ କଥାଚିତ୍ର ଅଭିନେତ୍ରୀ । ନିମ୍ରତ ଜଣେ ପେପର ମଡେଲ ଭାବରେ ମଡେଲିଂରେ ଯୋଗ ଦେଇଥିଲେ ଏବଂ ପରେ ଥିଏଟରରେ ଅଭିନୟ କରିବା ପାଇଁ ଯୋଗ ଦେଇଥିଲେ । କିଛି ଚଳଚ୍ଚିତ୍ରରେ ଛୋଟ ଛୋଟ ଅଭିନୟ କରିବା ପରେ ଅନୁରାଗ କଶ୍ୟପଙ୍କର ଚଳଚ୍ଚିତ୍ର **ପେଡ୍ଡେଲର୍‌ସ୍**‌ରେ ନିମ୍ରତ ଅଭିନୟ କରିଥିଲେ । ଏହାପରେ ସେ ଇଫ୍ରାନ ଖାନ୍‌ଙ୍କ ସ‌ହ **ଦ ଲଞ୍ଚ ବକ୍ସ** ଚଳଚ୍ଚିତ୍ରରେ ଅଭିନୟ କରିଥିଲେ । 

୨୦୧୫ରେ ନିମ୍ରତ ଆମେରିକାର ଦୂରଦର୍ଶନ ଧାରାବାହିକ **ହୋମଲ୍ୟାଣ୍ଡ**ରେ ଜଣେ ଏଜେଣ୍ଟ ଭାବରେ ଅଭିନୟ କରିଥିଲେ । ୨୦୧୬ରେ ନିମ୍ରତ ଅଭିନେତା ଅକ୍ଷୟ କୁମାରଙ୍କ ସ‌ହ **ଏୟାରଲିପ୍ଟ** ଚଳଚ୍ଚିତ୍ରରେ ଅଭିନୟ କରିଥିଲେ । ୨୦୧୬ରେ ସେ ଆମେରିକାର ଦୂରଦର୍ଶନ ଧାରାବାହିକ **ୱେୱାର୍ଡ଼ ପିନ୍‌ସ୍**‌ର ୨ୟ ସଂସ୍କରଣରେ ଅଭିନୟ କରିଥିଲେ ।

## ପ୍ରାରମ୍ଭିକ ଜୀବନ
ନିମ୍ରତ ୧୩ ମାର୍ଚ୍ଚ ୧୯୮୨ରେ ରାଜସ୍ଥାନରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ଜଣେ ଭାରତୀୟ ସେନାଧିକାରୀ ଥିଲେ । ତାଙ୍କର ଜଣେ ସାନ ଭଉଣୀ ଅଛନ୍ତି, ଯେ କି ବାଙ୍ଗାଲୋରରେ ମନସ୍ତ‌ତ୍ୱ‌ବିତ୍ ଭାବରେ କାର୍ଯ୍ୟ କରୁଛନ୍ତି । ୧୯୯୪ରେ ତାଙ୍କ ବାପା କାଶ୍ମୀର ମିଲିଟାଣ୍ଟଦ୍ୱାରା ଅ‌ପ‌ହୃତ ହୋଇଥିଲେ ଏବଂ ପରେ ତାଙ୍କୁ ମାରିଦିଆଯାଇଥିଲା । ଏହାପରେ ତାଙ୍କ ପରିବାର ଦିଲ୍ଲୀକୁ ସ୍ଥାନାନ୍ତରିତ ହୋଇଯାଇଥିଲେ । ସେଠାରେ ସେ ନୋଇଡ଼ାରେ ତାଙ୍କର ବିଦ୍ୟାଳୟ ଶିକ୍ଷା ଶେଷ କରିଥିଲେ ଏବଂ ପରେ ଦିଲ୍ଲୀ ବିଶ୍ୱବିଦ୍ୟାଳୟର ଶ୍ରୀ ରାମ କଲେଜ ଅଫ୍ କମର୍ଷରେ ପଢ଼ିଥିଲେ ଏବଂ ସେଠାକାର ସ୍ଥାନୀୟ ଥିଏଟରରେ ଯୋଗ ଦେଇଥିଲେ ।

## ଅଭିନୟ ଜୀବନ
ପାଠପଢ଼ା ସାରିବା ପରେ ନିମ୍ରତ ମୁମ୍ବାଇ ଯାଇଥିଲେ ଏବଂ ସେଠାରେ ଜଣେ ପେପର ମଡେଲ ଭାବରେ କାର୍ଯ୍ୟ ଆରମ୍ଭ କରିଥିଲେ । ସେ ଜଣେ ଥିଏଟର ଅଭିନେତ୍ରୀ ଭାବରେ ମଧ୍ୟ ଅଭିନୟ କରୁଥିଲେ, ଯେଉଁଠି ସେ *ବାଗଦାଦ ୱେଡିଙ୍ଗ*, *ଅଲ୍ ଏବାଉଟ୍ ଓମେନ*, *ରେଡ୍ ସ୍ପାରୋ* ଭଳି ନାଟକରେ ନିର୍ଦ୍ଦେଶକ ସୁନୀଲ ଶାନବାଗ ଏବଂ ମାନବ କୌଲଙ୍କ ସ‌ହ କାମ କରିଥିଲେ ।

ନିମ୍ରତ ପରେ ପରେ ୨୦୦୪ରେ କୁମାର ସାନୁ ଏବଂ ଶ୍ରେୟା ଘୋଷାଲଙ୍କର ଦୁଇଟି ଗୀତ ଆଲବମ୍‌ରେ ଅଭିନୟ କରିଥିଲେ । ଏଥି ସ‌ହ ସେ ଦୂରଦର୍ଶନ ବିଜ୍ଞାପନରେ ଅଭିନୟ କରିଥିଲେ ।

ନିମ୍ରତ ୨୦୦୬ରେ ଏକ ଇଂରାଜୀ ଚଳଚ୍ଚିତ୍ର **ୱାନ୍ ନାଇଟ୍ ଉଇଥ୍ ଦ କିଙ୍ଗ୍** ଜରିଆରେ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ୨୦୧୨ରେ ନିମ୍ରତ ହିନ୍ଦୀ କଥାଚିତ୍ର **ପେଡ୍ଡଲର୍‌ସ୍‌** ଜରିଆରେ ହିନ୍ଦୀ କଥାଚିତ୍ର ଜଗତରେ ଅଭିନୟ କରିଥିଲେ । କ୍ୟାଡାବରି ଚକୋଲେଟର ସିଲ୍କ ବିଜ୍ଞାପନ ନିମ୍ରତଙ୍କୁ ଲୋକପ୍ରିୟ କରାଇଥିଲା ।

ପରେ ୨୦୧୫ରେ ନିମ୍ରତ ଅଭିନେତା ଇର୍ଫାନ ଖାନଙ୍କ ସ‌ହ **ଲଞ୍ଚ ବକ୍ସ**ରେ ଅଭିନୟ କରିଥିଲେ । ଏହି ଚଳଚ୍ଚିତ୍ରଟି ବ୍ୟବସାୟିକ ସଫଳ ହେବା ସ‌ହ ସମୀକ୍ଷକମାନେ ମଧ୍ୟ ପସନ୍ଦ କରିଥିଲେ । ଏହି ଚଳଚ୍ଚିତ୍ରରେ ନିମ୍ରତଙ୍କର ଭୂମିକାକୁ ସମୀକ୍ଷକମାନେ ପ୍ରଶଂସା କରିଥିଲେ ।

୨୦୧୪ରେ ନିମ୍ରତ **ହୋମଲ୍ୟାଣ୍ଡ** ନାମକ ଆମେରିକାର ଦୂରଦର୍ଶନ ଧାରାବାହିକର ୪ର୍ଥ ସଂସ୍କରଣରେ ଅଭିନୟ କରିଥିଲେ ।

୨୦୧୬ରେ ନିମ୍ରତ ହିନ୍ଦୀ କଥାଚିତ୍ର **ଏୟାରଲିଫ୍ଟ**ରେ ଅଭିନେତା ଅକ୍ଷୟ କୁମାରଙ୍କ ସ‌ହ ଅଭିନୟ କରିଥିଲେ । ଏହି ଚଳଚ୍ଚିତ୍ରଟି ବ୍ୟବସାୟିକ ସଫଳ ହୋଇଥିଲା । 

୨୦୧୬ରେ ସେ ଆମେରିକାର ଦୂରଦର୍ଶନ ଧାରାବାହିକ **ୱେୱାର୍ଡ଼ ପିନ୍‌ସ୍‌**ର ୨ୟ ସଂସ୍କରଣରେ ଅଭିନୟ କରିଥିଲେ ।

## ଅଭିନୀତ କଥାଚିତ୍ର
* ୨୦୦୨: ତେରା ମେରା ପ୍ୟାର
* ୨୦୦୪: ୟେ କ୍ୟା ହୁଆ
* ୨୦୦୫: ୟହାନ୍
* ୨୦୦୬: ୱାନ ନାଇଟ୍ ୱିଥ୍ ଦ କିଙ୍ଗ୍
* ୨୦୧୦: ଏନ୍‌କାଉଣ୍ଟର
* ୨୦୧୨: ପେଡ୍ଡେଲର୍‌ସ୍
* ୨୦୧୨: ଲଭ୍ ସଭ୍ ତେ ଚିକେନ ଖୁରାନା
* ୨୦୧୩: ଦ ଲଞ୍ଚବକ୍ସ
* ୨୦୧୪: ହୋମଲ୍ୟାଣ୍ଡ (ଆମେରିକାର ଦୂରଦର୍ଶନ ଧାରାବାହିକ)
* ୨୦୧୬: ଏୟାରଲିଫ୍ଟ 
* ୨୦୧୬: ୱେୱାର୍ଡ଼ ପିନ୍‌ସ୍
* ୨୦୧୭: ଦ ଟେଷ୍ଟ କେସ୍

## ଆଧାର
## ଅଧିକ ତ‌‌ଥ୍ୟ
* 

ଶ୍ରେଣୀ:୧୯୮୨ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ
ଆପ୍ପମ

**ଆପ୍ପମ** (ନଡ଼ିଆ ଚିତଉ ପିଠା ସଙ୍ଗେ ତୁଳନୀୟ) କିଣ୍ୱନ ହୋଇଥିବା ପିଠଉ ଓ ନଡ଼ିଆ ରସରୁ ତିଆରି ଏକ ପ୍ରକାର ପିଠା । ଏହା ମୁଖ୍ୟତଃ କେରଳ, ତାମିଲନାଡ଼ୁ ଓ ଶ୍ରୀଲଙ୍କାର ଏକ ପ୍ରଧାନ ଖାଦ୍ୟ । ଏହା ସାଧାରଣତଃ ଜଳଖିଆ ଓ ରାତିରେ ଖିଆଯାଇଥାଏ ।

ଏହା କେରଳର ନସରାଣୀମାନଙ୍କର (ସେଣ୍ଟ ଥୋମାସ ଖ୍ରୀଷ୍ଟିଆନ ବା ସିରିଆନ ଖ୍ରୀଷ୍ଟିଆନ) ଏକ ମୁଖ୍ୟ ଖାଦ୍ୟ ଓ ଚଳଣିଗତ ପରିଚୟ । ଗିଲ ମାର୍କ୍ସଙ୍କ ଅନୁସାରେ ତିନିପ୍ରକାର ଜିହୁଦୀ ସମାଜରେ - କୋଚିନ, ମୁମ୍ବାଇ ଓ କଲିକତା - ଶସ୍ୟରୁ ତିଆରି ପିଠା ଆପ୍ପମ ନାମରେ ଜଣା ।

## ଇତିହାସ 
ଭାରତୀୟ ସାମ୍ବାଦିକ ବୀର ସାଙ୍ଘଭି ଖାଦ୍ୟ ଐତିହାସିକ କେ.ଟି. ଆଚାର୍ଯ୍ୟଙ୍କ ଉକ୍ତି ଉଦ୍ଧାର କରି କହନ୍ତି ଯେ ତାମିଲ ପେରୁମ୍ପାରୁନୁରେ ଆପ୍ପମ ବାବଦରେ ବର୍ଣ୍ଣନା ରହିଛି । କେ.ଟି. ଆଚାର୍ଯ୍ୟ ତାଙ୍କ ଜୀବନର ଶେଷ ପ୍ରକାଶିତ ବହିରେ ପେରୁମ୍ପାରୁନୁ ଆଧାରରେ ପୁରାତନ ତାମିଲ ଦେଶ (ମୋଟାମୋଟି ଏବେର ଦକ୍ଷିଣ ଭାରତ)ରେ ଏକ ଜଣାଶୁଣା ଖାଦ୍ୟ ଭାବେ ବର୍ଣ୍ଣନା କରିଛନ୍ତି । ଆପ୍ପମ ଦକ୍ଷିଣ ଭାରତରେ ପ୍ରଥମେ ଆରମ୍ଭ ହୋଇଥିଲା ବୋଲି ଗିଲ ମାର୍କ୍ସ ଦର୍ଶାନ୍ତି ।

## ପ୍ରକାରଭେଦ 

Appam (hoppers) from Kerala, India.jpg|କେରଳରେ ତିଆରି ହେଉଥିବା ବେଳେ ଏକ ଆପ୍ପମ
Appam_served_with_Coconut_Milk_in_Tamil_Nadu.JPG|ତାମିଲନାଡୁରେ ପରସା ନଡ଼ିଆ କ୍ଷୀର ସହ ଆପ୍ପମ

## ଆଧାର 
ଶ୍ରେଣୀ:ଦକ୍ଷିଣ ଏସୀୟ ଖାଦ୍ୟ
ସୈୟାମି ଖେର

**‌ସୈୟାମି ଖେର‌** ଜଣେ ଭାରତୀୟ କଥାଚିତ୍ର ଅଭିନେତ୍ରୀ । ସେ ୨୦୧୫ରେ ତେଲୁଗୁ ଚଳଚ୍ଚିତ୍ର ‌ରେ‌ ଜରିଆରେ ଅଭିନୟ ଜଗତରେ ପ୍ରବେଶ କରିଥିଲେ ।  ୨୦୧୬ରେ ସୈୟାମି ହିନ୍ଦୀ କଥାଚିତ୍ର ‌ମିର୍ଜିୟା‌ ଜରିଆରେ ହିନ୍ଦୀ କଥାଚିତ୍ର ଜଗତରେ ପ୍ରବେଶ କରିଥିଲେ । ସୈୟାମୀ ଚଳଚ୍ଚିତ୍ରରେ ଅଭିନୟ କରିବା ପୂର୍ବରୁ ଜାତୀୟ ସ୍ତରିୟ ମହିଳା କ୍ରିକେଟ ଦଳର ଦୃତ‌ତମ ବୋଲର୍ ଭାବରେ ଖେଳିଥିଲେ, ମାତ୍ର ପରେ ମଡେଲିଂରେ ଯୋଗ ଦେଲା ପରେ ସେ କ୍ରିକେଟ ଛାଡ଼ିଥିଲେ । 

## ପ୍ରାରମ୍ଭିକ ଜୀବନ
ସୈୟାମୀ ୧୯୯୨ରେ ଜନ୍ମଗ୍ରହଣ କରିଥିଲେ । ଅଦ୍ୱଇତ ଖେର ଏବଂ ଉତ୍ତରା ମାତ୍ରେ ଖେର ତାଙ୍କର ବାପା ମାଆ । ତାଙ୍କ ମାଆ ୧୯୮୨ର ମିସ୍ ଇଣ୍ଡିଆ ଥିଲେ । ସେ ଜାତୀୟ ସ୍ତରିୟ କ୍ରିକେଟରେ ମଧ୍ୟ ଖେଳିବାର ସୁଯୋଗ ପାଇଥିଲେ । ମାତ୍ର ପରେ ସେ ମଡେଲିଂରେ ଯୋଗ ଦେଲା ପରେ କ୍ରିକେଟ ଛାଡ଼ିଦେଇଥିଲେ । 

୨୦୧୬ରେ ସୈୟାମୀ ହିନ୍ଦୀ କଥାଚିତ୍ର ‌ମିର୍ଜିୟା‌ ଜରିଆରେ ହିନ୍ଦୀ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ଏହି ଚଳଚ୍ଚିତ୍ରରେ ସୈୟାମିଙ୍କ ସ‌ହ ଅଭିନେତା ଅନୀଲ କପୁରଙ୍କ ପୁଅ ହର୍ଷବର୍ଦ୍ଧନ କପୁର ମଧ୍ୟ ଅଭିନୟ ଜଗତରେ ପ୍ରବେଶ କରିଥିଲେ । ଏହି ଚଳଚ୍ଚିତ୍ର ପାଇଁ ସୈୟାମିଙ୍କୁ ଷ୍ଟାରଡଷ୍ଟ ଆୱାର୍ଡ଼ରେ ସୁପରଷ୍ଟାର ଅଫ ଟୁମୋରୋ ଏବଂ ଦାଦାସାହେବ ଫାଲେକ ଆୱାର୍ଡ଼ରେ ଶ୍ରେଷ୍ଠ ନବାଗତା ପୁରସ୍କାର ମିଳିଥିଲା ।

### ଅଭିନୀତ କଥାଚିତ୍ର 
### ଅଭିନୀତ ୱେବ୍ ସିରିଜ୍ 
## ପୁରସ୍କାର 
## ଆଧାର
## ଅଧିକ ତ‌ଥ୍ୟ
* 

ଶ୍ରେଣୀ:୧୯୯୨ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ
ଶ୍ରେଣୀ:ତେଲୁଗୁ କଥାଚିତ୍ର ଅଭିନେତ୍ରୀ
ଶ୍ରେଣୀ:ମରାଠୀ କଥାଚିତ୍ର ଅଭିନେତ୍ରୀ
ଶୈଳରାଣୀ ମିଶ୍ର

**ଶୈଳରାଣୀ ମିଶ୍ର**(ଜନ୍ମ : ୧୯୩୨) ଜଣେ ଓଡ଼ିଆ ସାହିତ୍ୟିକା ଓ ସମ୍ପାଦିକା । ସେ "ସମାରୋହ" ପତ୍ରିକାର ସମ୍ପାଦନା କରିଥାନ୍ତି ।  

## ପାରିବାରିକ ଜୀବନ 
ଶୈଳରାଣୀ ୧୯୩୨ ମସିହାରେ ପୁରୀ ଜିଲ୍ଲା ନରଣପୁର ଗ୍ରାମର ଏକ ନୈଷ୍ଠିକ ବ୍ରାହ୍ମଣ ପରିବାରରେ ଜନ୍ମଗ୍ରହଣ କରିଥିଲେ । ତାଙ୍କର ବାପା ସରକାରୀ ଚାକିରିଆ ଥିଲେ । ସେମାନେ ଗୋଟିଏ ଭାଇ ଓ ତିନି ଭଉଣୀ । ତାଙ୍କର ବିବାହ ୧୯୫୦ ମସିହାରେ ନୟାଗଡ଼ ଅଞ୍ଚଳର ଦୁର୍ଗାମାଧବ ମିଶ୍ରଙ୍କ ସହିତ ହୋଇଥିଲା । ସେତେବେଳେ ସେ ୧୭ ବର୍ଷ ବୟସର ହୋଇଥିଲେ ଏବଂ ସପ୍ତମ ପଢ଼ା ସଂପୂର୍ଣ୍ଣ କରି ନ ଥିଲେ । ବଡ଼ ପୁଅ ଜନ୍ମ ହେବା ପରେ ସେ ୧୯୬୯ ମସିହାରେ ମାଟ୍ରିକ୍ ପାସ୍ କରିଥିଲେ । ତାପରେ ସେ ଶୈଳବାଳା ମହିଳା ମହାବିଦ୍ୟାଳୟରୁ ବିଏ ପାସ୍ କରିଥିଲେ । ସେ ଗଳ୍ପ, ଅନୁବାଦ ଗଳ୍ପ, ଭ୍ରମଣ କାହାଣୀ, ଶିଶୁ ସାହିତ୍ୟ, କବିତା ଓ ନାଟକ କ୍ଷେତ୍ରରେ ମଧ୍ୟ ନିଜର ସୃଜନ ସ୍ୱାକ୍ଷର ସୃଷ୍ଟି କରିଛନ୍ତି । ତାଙ୍କର ଦୁଇ ପୁଅ ଓ ଗୋଟିଏ ଝିଅ ।

## ରଚନାବଳୀ 
ପ୍ରଜାତନ୍ତ୍ରରେ ଶୈଳରାଣୀଙ୍କର ଗଳ୍ପ "ଶୈଳ ଭାଜି ପଡ଼େ" ପ୍ରକାଶ ପାଇଥିଲା । ସେହି ଗଳ୍ପରେ ଆମ ସମାଜରେ ପ୍ରଚଳିତ କୁଶିକ୍ଷା, ଅନ୍ଧବିଶ୍ୱାସ, ନ୍ୟୁନ ମନୋଭାବ ଓ ପାତରଅନ୍ତର ବିରୁଦ୍ଧରେ ସ୍ୱର ଉତ୍ତୋଳନ କରିଥିଲେ । ଯାହା ଅନେକ ଗୁରୁଜନ ଶ୍ରେଣୀର ବ୍ୟକ୍ତିଙ୍କଠାରେ ଭ୍ରୂକୁଞ୍ଚନର କାରଣ ହୋଇଥିଲା । ତାଙ୍କ ସାହସକୁ ଦେଖି ଅନେକ ଆଶ୍ଚର୍ଯ୍ୟ ହୋଇଥିଲେ । ତାଙ୍କ ଲେଖା ମାଧ୍ୟମରେ ସୁସ୍ଥ ସାମାଜିକତା ଓ ସଂସ୍କାରକୁ ଅଗ୍ରାଧିକାର ଦେବା ପାଇଁ ଚାହିଁଥିଲେ। ତାଙ୍କ ରଚିତ ପୁସ୍ତକଗୁଡ଼ିକ ହେଲା :

### ଗଳ୍ପ: 
* ଯୁଥଭ୍ରଷ୍ଟ
* ବିବର୍ତ୍ତିତ
* ପୃଥିବୀ ଓ ଚକ୍ରବ୍ୟୂହ

### ଅନୁବାଦ ଗଳ୍ପ 
* ସୁବର୍ଣ୍ଣଲତା
* ଗଳିକନ୍ଦିର ଖେଳ
* ଉପଦେଶ ସାର
* ଯୋଗବଶିଷ୍ଠର କାହାଣୀ

### ଭ୍ରମଣ କାହାଣୀ 
* ଅମୃତ ଅନ୍ୱେଷଣ 

### ଶିଶୁ ସାହିତ୍ୟ 
* ଆଠ ସାତ ପନ୍ଦର

### ସମ୍ପାଦନା 
ଦିବ୍ୟଜୀବନ ସଂଘର ପଲ୍ଲବ ଓ ଦିବ୍ୟସନ୍ଦେଶର ସଂପାଦନା କରିଛନ୍ତି । ସମାରୋହ ସାହିତ୍ୟ ପତ୍ରିକାର ମଧ୍ୟ ସଂପାଦନା  କରିଛନ୍ତି ।

### ପୁରସ୍କାର 
* ୧୯୯୭ ମସିହାରେ ଓଡ଼ିଶା ସାହିତ୍ୟ ଏକାଡେମିଦ୍ୱାରା ସମ୍ବର୍ଦ୍ଧିତ
* ୨୦୧୩ ମସିହାରେ ସେ ଓଡ଼ିଶା ଲେଖିକା ସଂସଦ ସମ୍ମାନ 
* ଫଲ୍ଗୁଧାରା ସମ୍ମାନ 
* ଚିରସମର୍ଥା ସମ୍ମାନ 
* କାଦମ୍ବିନୀ ସଂପାଦିକା ସମ୍ମାନ

ଦିବ୍ୟଜୀବନ ସଂଘ ଆନୁକୁଲ୍ୟରେ ଛୋଟ ପିଲାମାନଙ୍କୁ ପାଠ ପଢ଼ାଇବାଠାରୁ ଆରମ୍ଭ କରି ଔଷଧ ବଣ୍ଟନ ଓ ବୃଦ୍ଧାଶ୍ରମ ଯାଏ ସ୍ୱେଚ୍ଛାସେବୀ ଅନୁଷ୍ଠାନ ରହିଛି, ଏ ସବୁଥିରେ ଶୈଳରାଣୀ ଅଂଶଗ୍ରହଣ କରନ୍ତି । 

## ଆଧାର 
ଶ୍ରେଣୀ:୧୯୩୨ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ପୁରୀ ଜିଲ୍ଲାର ଲୋକ
ଆରିନୋଟେକାନ

**ଆରିନୋଟେକାନ** ଇଂରାଜୀ ଭାଷାରେ **Irinotecan**, ବିକ୍ରୟ ନାମ **କ୍ୟାମ୍ପଟୋସାର**) ଏକ ଔଷଧ ଯାହା କୋଲୋନ କର୍କଟ (colon cancer) ଓ ସ୍ମଲ ସେଲ ଫୁସଫୁସ କର୍କଟ (small cell lung cancer) ରୋଗମାନଙ୍କ ଚିକିତ୍ସାରେ ଦିଆଯାଏ । କୋଲୋନ କର୍କଟ ରୋଗ ନିମନ୍ତେ ଏହା ଏକ‌କ ଭାବରେ ବା ଫ୍ଲୋରୋୟୁରାସିଲ (fluorouracil) ସ‌ହିତ ଦିଆଯାଏ । ସ୍ମଲ ସେଲ ଫୁସଫୁସ କର୍କଟ ରୋଗରେ ଏହା ସ‌ହିତ ସିସପ୍ଲାଟିନ ଦିଆଯାଏ ।  ଏହା ଶିରାଭ୍ୟନ୍ତର ଇନଫ୍ୟୁଜନ (slow injection into a vein) ଆକାରରେ ଦିଆଯାଏ । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଇଂଲଣ୍ଡରେ ଏହା ଜେନେରିକ ଔଷଧ ନାମରେ (generic medication) ବିକ୍ରୟ ହୁଏ ଓ ଏହାର ୧୦୦ ମି:ଗ୍ରା:ର ମୁଲ୍ୟ ପ୍ରାୟ ୧୧୪.୦୦ ପାଉଣ୍ଡ ।କାମ୍ପଟୋଥେସିନ (camptothecin) ନାମକ ପ୍ରାକୃତିକ ପଦାର୍ଥରୁ ଏହା ପ୍ରସ୍ତୁତ କରାଯାଏ ।

## ଆଧାର 
ଶ୍ରେଣୀ:ଔଷଧ
ପାକ୍ଲିଟାକ୍ସେଲ

{{Infobox drug
| Verifiedfields = changed
| verifiedrevid = 458461737
| IUPAC_name = (2α,4α,5β,7β,10β,13α)-4,10-Bis(acetyloxy)-13-{[(2*R*,3*S*)-3-(benzoylamino)-2-hydroxy-3-phenylpropanoyl]oxy}-1,7-dihydroxy-9-oxo-5,20-epoxytax-11-en-2-yl benzoate
| image = Taxol.svg
| width = 250
| image2 = Taxol(Paclitaxel)3D.png

| tradename = Taxol, others
| Drugs.com = 
| pregnancy_AU = 
| pregnancy_US = D
| pregnancy_category =
|legal_US = Rx-only
| legal_status =
| routes_of_administration = IV

| bioavailability = 6.5% (by mouth)
| protein_bound = 89 to 98%
| metabolism = Liver (CYP2C8 and CYP3A4)
| elimination_half-life = 5.8 hours
| excretion = Fecal and urinary

| CAS_number_Ref = 
| CAS_number = 33069-62-4
| ATC_prefix = L01
| ATC_suffix = CD01
| ATC_supplemental =  (paclitaxel poliglumex)
| ChEBI_Ref = 
| ChEBI = 45863
| PubChem = 36314
| IUPHAR_ligand = 2770
| DrugBank_Ref = 
| DrugBank = DB01229
| ChemSpiderID_Ref = 
| ChemSpiderID = 10368587
| UNII_Ref = 
| UNII = P88XT4IS4D
| KEGG_Ref = 
| KEGG = D00491
| ChEMBL_Ref = 
| ChEMBL = 428647
| PDB_ligand = TA1

| C=47 | H=51 | N=1 | O=14
| molecular_weight = 853.906 g/mol
| SMILES = CC1=C2[C@@]([C@]([C@H]([C@@H]3[C@]4([C@H](OC4)C[C@@H]([C@]3(C(=O)[C@@H]2OC(=O)C)C)O)OC(=O)C)OC(=O)c5ccccc5)(C[C@@H]1OC(=O)[C@H](O)[C@@H](NC(=O)c6ccccc6)c7ccccc7)O)(C)C
| StdInChI_Ref = 
| StdInChI = 1S/C47H51NO14/c1-25-31(60-43(56)36(52)35(28-16-10-7-11-17-28)48-41(54)29-18-12-8-13-19-29)23-47(57)40(61-42(55)30-20-14-9-15-21-30)38-45(6,32(51)22-33-46(38,24-58-33)62-27(3)50)39(53)37(59-26(2)49)34(25)44(47,4)5/h7-21,31-33,35-38,40,51-52,57H,22-24H2,1-6H3,(H,48,54)/t31-,32-,33+,35-,36+,37+,38-,40-,45+,46-,47+/m0/s1
| StdInChIKey_Ref = 
| StdInChIKey = RCINICONZNJXQF-MZXODVADSA-N
}}

**ପାକ୍ଲିଟାକ୍ସେଲ** (ଇଂରାଜୀ ଭାଷାରେ **Paclitaxel** ବା **PTX**, ବିକ୍ରୟ ନାମ **ଟାକ୍ସୋଲ**/**Taxol**) ଏକ କେମୋଥେରାପି ଔଷଧ (chemotherapy medication) ଯାହା ଅନେକ ପ୍ରକାରର କର୍କଟ ରୋଗମାନଙ୍କ ଚିକିତ୍ସାରେ ବ୍ୟବ‌ହାର କରାଯାଏ ।  ଏହି ରୋଗମାନଙ୍କର ନାମ ଯଥାକ୍ରମେ ଓଭାରି କର୍କଟ, ସ୍ତନ କର୍କଟ, ଫୁସଫୁସ କର୍କଟ, କାପୋସି ସାର୍କୋମା (Kaposi sarcoma), ଗର୍ଭାଶୟ ଗ୍ରୀବା କର୍କଟ, ଓ ଅଗ୍ନାଶୟ କର୍କଟ । ଏହି ଔଷଧ ଶିରାଭ୍ୟନ୍ତର ଇଞ୍ଜେକସନ (injection into a vein) ଆକାରରେ ଦିଆଯାଏ ।

ପାକ୍ଲିଟାକ୍ସେଲର ସାଧାରଣ ପାର୍ଶ୍ୱ ପ୍ରତିକ୍ରିୟାରେ କେଶହାନୀ, ଅସ୍ଥିମଜ୍ଜା ଦମନ (bone marrow suppression), କାଲୁଆ ଅନୁଭବ, ଆଲର୍ଜି ପ୍ରତିକ୍ରିୟା (allergic reactions), ପେଶୀ ଯନ୍ତ୍ରଣା ଓ ତରଳ ଝାଡ଼ା ଆଦି ହୋଇପାରେ । ପ୍ରତିକ୍ରିୟା ସାଂଘାତିକ ହେଲେ ହୃଦ୍‌ରୋଗ ସମସ୍ୟା, ଅଧିକ ସଂକ୍ରମଣ ସଙ୍କଟ ଓ ନିମୋନିଆ ହୋଇପାରେ । ଗର୍ଭାବସ୍ଥାରେ ଏହା ଶିଶୁର କ୍ଷତି ସାଧନ କରିପାରେ । କୋଷ ବିଭାଜନ (cell division) ସମୟରେ ମାଇକ୍ରୋଟ୍ୟୁବ୍ୟୁଲର (microtubule) କାମକୁ ଅବରୋଧ କରି ଏହା କାର୍ଯ୍ୟକ୍ଷମ ହୁଏ । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ (developing world) ଏହି ଔଷଧର ଏକ ଶ‌ହେ ଗ୍ରାମ ଭାଏଲର କ୍ରୟ ମୂଲ୍ୟ ୭.୦୬ରୁ ୧୩.୪୮ ଆମେରିକୀୟ ଡଲାର । ଇଂଲଣ୍ଡରେ ଏହି ପରିମାଣର ଔଷଧର ମୂଲ୍ୟ ପ୍ରାୟ ୬୬.୮୫ ପାଉଣ୍ଡ । ଏହା ଅଧୁନା ସେଲ କଲଚର (cell culture) ପଦ୍ଧତିରେ ପ୍ରସ୍ତୁତ କରାଯାଉଛି । 

## ଆଧାର 
ଶ୍ରେଣୀ:ଔଷଧ
ଜରୀନ ଖାନ

‌**ଜରୀନ ଖାନ‌** (ଜନ୍ମ: ୧୪ ମଇ ୧୯୮୭) ଜଣେ ଭାରତୀୟ କଥାଚିତ୍ର ଅଭିନେତ୍ରୀ । ସେ ହିନ୍ଦୀ କଥାଚିତ୍ର ସ‌ହ ତାମିଲ ଏବଂ ପଞ୍ଜାବୀ ଚଳଚ୍ଚିତ୍ରରେ ଅଭିନୟ କରିଛନ୍ତି । 

ଜରୀନ ୨୦୧୦ ମସିହାରେ ଅଭିନେତା ସଲମାନ ଖାଁଙ୍କ ସ‌ହ ‌ବୀର୍‌ ଚଳଚ୍ଚିତ୍ର ମାଧ୍ୟମରେ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ପରେ ଜରୀନ ସଲମାନଙ୍କ ରେଡ୍ଡି ଚଳଚ୍ଚିତ୍ରରେ ଆଇଟମ୍ ଗୀତ ‌କାରେକ୍ଟ ଢିଲା‌ ଗୀତରେ ନୃତ୍ୟ କରିଥିଲେ, ଏହି ନୃତ୍ୟ ତାଙ୍କୁ ଅଧିକ ଲୋକପ୍ରିୟ କରାଇଥିଲା । ପରେ ପରେ ସେ ହାଉସଫୁଲ୍-୨ ଏବଂ ହେଟ ଷ୍ଟୋରୀ-୨ରେ ଭଳି ହିନ୍ଦୀ କଥାଚିତ୍ରରେ ଅଭିନୟ କରିଥିଲେ । ଜରୀନ ତାମିଲ କଥାଚିତ୍ର ‌ନାନ୍ ରାଜାବାଗା ପୋଗିରେନ୍‌ ଚଳଚ୍ଚିତ୍ର ଜରିଆରେ ତାମିଲ କଥାଚିତ୍ର ଜଗତରେ ଅଭିନୟ କରିଥିଲେ । 

## ପ୍ରାରମ୍ଭିକ ଜୀବନ
ଜରୀନ ୧୪ ମଇ ୧୯୮୭ରେ ଏକ ମୁସଲମାନ ପରିବାରରେ ଜନ୍ମଗ୍ରହଣ କରିଥିଲେ । ଜରୀନ ମୁମ୍ବାଇରେ ଜନ୍ମଗ୍ରହଣ କରିଥିଲେ ।

## ଅଭିନୟ ଜୀବନ
ଜରୀନ ପୂର୍ବରୁ ଜଣେ ଡାକ୍ତର ହେବାକୁ ଚାହୁଁଥିଲେ, ମାତ୍ର ପରେ ସେ ଯୁବରାଜ ଚଳଚ୍ଚିତ୍ରର ସୁଟିଂ ସମୟରେ ସେ ଅଭିନେତ୍ରୀ ହେବାକୁ ଇଚ୍ଛା କରିଥିଲେ । ଜରୀନ ୨୦୧୦ରେ ହିନ୍ଦୀ କଥାଚିତ୍ର ‌ବୀର୍‌ ଜରିଆରେ ଅଭିନୟ ଜଗତରେ ପ୍ରବେଶ କରିଥିଲେ । ଏକ ସ୍କ୍ରିନ୍ ଟେଷ୍ଟରେ ସେ ସଫଳ ହେବା ପରେ ସଲମାନ ତାଙ୍କୁ ଏହି ଭୂମିକାରେ ଅଭିନୟ ପାଇଁ ବାଛିଥିଲେ ।

ଏହାପରେ ସେ ‌ହାଉସଫୁଲ୍-୨‌, ‌ଅମର ମଷ୍ଟ ଡାଏ‌ ଏବଂ ‌ହେଟ ଷ୍ଟୋରୀ-୨‌ ଭଳି ହିନ୍ଦୀ କଥାଚିତ୍ରରେ ଅଭିନୟ କରିଥିଲେ । ଜରୀନ ତାମିଲ କଥାଚିତ୍ର ‌ନାନ୍ ରାଜାବାଗା ପୋଗିରେନ୍‌ ଚଳଚ୍ଚିତ୍ର ଜରିଆରେ ତାମିଲ କଥାଚିତ୍ର ଜଗତରେ ଅଭିନୟ କରିଥିଲେ । ‌ଜ୍ୟାଟ୍ ଜେମ୍‌ସ୍ ବଣ୍ଡ୍‌ କଥାଚିତ୍ର ଜରିଆରେ ସେ ପଞ୍ଜାବୀ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ଏଥି ସ‌ହ ଜରୀନ ରେଡ୍ଡି, ବିରାପ୍ପାନ, ବଜା ତୁମ୍ ହୋ ଭଳି କଥାଚିତ୍ରରେ ଅତିଥି କଳାକାର ଭାବରେ ଅଭିନୟ କରିଥିଲେ ।

## ଅଭିନୀତ କଥାଚିତ୍ର
* ୨୦୧୦: ବୀର୍ (ହିନ୍ଦୀ)
* ୨୦୧୧: ରେଡ୍ଡି (ହିନ୍ଦୀ)
* ୨୦୧୨: ହାଉସଫୁଲ୍-୨ (ହିନ୍ଦୀ)
* ୨୦୧୩: ନାନ୍ ରାଜାଭାଗ ପୋଗିରେନ୍ (ତାମିଲ)
* ୨୦୧୪: ଜ୍ୟାଟ୍ ଜେମ୍‌ସ୍ ବଣ୍ଡ୍ (ପଞ୍ଜାବୀ)
* ୨୦୧୪: ଅମର ମଷ୍ଟ ଡାଏ (ହିନ୍ଦୀ)
* ୨୦୧୫: ହେଟ୍ ଷ୍ଟୋରୀ-୩ (ହିନ୍ଦୀ)
* ୨୦୧୬: ବିରାପ୍ପାନ୍ (ହିନ୍ଦୀ)
* ୨୦୧୬: ବଜା ତୁମ୍ ହୋ (ହିନ୍ଦୀ)
* ୨୦୧୭: ଅକ୍ସର-୨ (ହିନ୍ଦୀ)

## ଆଧାର
## ଅଧିକ ତ‌ଥ୍ୟ
* 

ଶ୍ରେଣୀ:୧୯୮୭ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ
ଶମିତା ସେଟ୍ଟୀ

**‌ଶମିତା ସେଟ୍ଟି‌** (ଜନ୍ମ: ୨ ଫେବୃଆରୀ ୧୯୭୯) ତାଙ୍କ ଭଉଣୀଙ୍କର ବାହାଘର ପାଇଁ ସେ ବିଗ୍‌ବସ୍‌ରେ ୬ ସପ୍ତାହ ରହିବା ପରେ ପ୍ରତିଯୋଗୀତାରୁ ଓହରି ଯାଇଥିଲେ ।

ଜୁନ୍ ୧୪, ୨୦୧୧ରେ ଶମିତା ଅଭିନୟ ସ‌ହ ଇଣ୍ଟେରିଅର ଡିଜାଇନିଂ ଆରମ୍ଭ କରିଥିଲେ । ୨୦୧୫ରେ ସେ ଝଲକ୍ ଦିଖ୍‌ଲା ଜା ରିଲୋଡେଡ୍‌ରେ ନୃତ୍ୟ ପ୍ରତିଯୋଗୀତାରେ ଭାଗନେଇଥିଲେ ।

## ଅଭିନୀତ କଥାଚିତ୍ର
* ୨୦୦୦: ମୋହବତେଁ
* ୨୦୦୨: ସାଥିୟା
* ୨୦୦୨: ରାଜ୍ଜିୟାମ୍
* ୨୦୦୨: ମରେ ୟାର୍ କି ସାଦି ହୈ
* ୨୦୦୩: ପିଲ୍ଲିସ୍ତେ ପାଲାକୁତ୍ତା (ତେଲୁଗୁ)
* ୨୦୦୪: ୱଜା: ଏ ରିଜିୟନ୍ ଟୁ କିଲ୍
* ୨୦୦୪: ଅଗ୍ନୀପଙ୍ଖ
* ୨୦୦୫: ଫରେବ୍
* ୨୦୦୫: ଜେହେର୍
* ୨୦୦୫: ବେୱଫା
* ୨୦୦୬: ମୋହବତ୍ ହୋ ଗୟି ହୈ ତୁମ୍‌ସେ
* ୨୦୦୭: କ୍ୟାସ୍
* ୨୦୦୭: ହୈ ବେବି
* ୨୦୦୭: ହରି ପୁତ୍ତର୍
* ୨୦୦୮: ନାନ୍ ଆଭାଲ୍ ଆଡ଼୍ଡୁ (ତାମିଲ)

## ଦୂରଦର୍ଶନ
* ୨୦୦୯: ବିଗ୍ ବସ୍ ୩
* ୨୦୧୫: ଝଲକ୍ ଦିଖ୍‌ଲା ଜା

## ଆଧାର
## ଅଧିକ ତ‌ଥ୍ୟ
*

ଶ୍ରେଣୀ:୧୯୭୯ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ
ପୋଡୋଫାଇଲମ ରେଜିନ

**ପୋଡୋଫାଇଲମ ରେଜିନ** (ଇଂରାଜୀ ଭାଷାରେ **Podophyllum resin**, ଅନ୍ୟ ନାମ **ପୋଡୋଫାଇଲମ**/**podophyllum** ବା **ପୋଡୋଫାଇଲିନ**/**podophyllin**) ଏକ ରେଜିନ (resin) ଯାହା ଆମେରିକାନ ମଣ୍ଡ୍ରେକ (American mandrake) ଗଛର ଚେରରୁ (roots) ତିଆରି କାରାଯାଏ । ଏଚଆଇଭି/ଏଡସ ରୋଗୀଙ୍କ ଭାତୁଡ଼ି, ଯୌନାଙ୍ଗ ଭାତୁଡ଼ି (genital warts) ଓ ପାଦ ଭାତୁଡ଼ି (plantar warts) ଚିକିତ୍ସାରେ ବ୍ୟବ‌ହାର କରାଯାଏ ।  ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଯୁକ୍ତରାଷ୍ଟ୍ର ଆମେରିକାରେ ଏକ କୋର୍ଷ ଚିକିତ୍ସାର ଖର୍ଚ୍ଚ ପ୍ରାୟ ୫୦ରୁ ୧୦୦ ଆମେରିକୀୟ ଡଲାର । ଏହାର ଅନ୍ୟ ଏକ କମ୍ ପ୍ରତିକ୍ରିୟା ହେଉଥିବା ଫର୍ମୁଲା ପୋଡୋଫାଇଲୋଟକ୍‌ସିନ (podophyllotoxin ) ମଧ୍ୟ ମିଳୁଛି ।

## ଆଧାର 
ଶ୍ରେଣୀ:ଔଷଧ
ଦେବବ୍ରତ ମଦନରାୟ

**ଦେବବ୍ରତ ମଦନରାୟ**, (୧୨ ଜୁନ୍ ୧୯୫୭) ଓଡ଼ିଶା ସାହିତ୍ୟ ଏକାଡେମୀ ପୁରସ୍କାରପ୍ରାପ୍ତ ଜଣେ ସାହିତ୍ୟିକ । ଗଳ୍ପ, ଉପନ୍ୟାସ ଆଦିରେ ମଦନରାୟ ଲେଖନି ଚାଳନା କରିଥାନ୍ତି । ଏଯାବତ ତାଙ୍କର ୧୫ଟିରୁ ଅଧିକ ଗଳ୍ପ ସଂକଳନ ଓ ଏକାଧିକ ଉପନ୍ୟାସ ପ୍ରକାଶ ପାଇସାରିଛି । 'ନବଲିପି' ପତ୍ରିକା ତାଙ୍କ ସଂପାଦନାରେ ପ୍ରକାଶ ପାଇଛି ।

## ଜୀବନୀ 
ଦେବବ୍ରତ ୧୯୫୭ ମସିହାରେ କେନ୍ଦ୍ରାପଡ଼ା ଜିଲ୍ଲାର ପଟ୍ଟାମୁଣ୍ଡାଇ ଅନ୍ତର୍ଗତ ବଡ଼ କରିଆ ଗ୍ରାମରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ହେଲା ଚୌଧୁରୀ ତ୍ରିଲୋଚନ ମଦନରାୟ ଓ ମାତା ହେଲେ ସାବିତ୍ରୀ ଦେବୀ । ରେଭେନସାରୁ ଅର୍ଥନୀତିରେ ସ୍ନାତକୋତ୍ତର (୧୯୭୯) ଶିକ୍ଷା ପ୍ରାପ୍ତି ପରେ କିଛି ସମୟ ଅଧ୍ୟାପନାକୁ ନିଜର ବୃତ୍ତି ଭାବରେ ଗ୍ରହଣ କରିବା ପରେ, ସେ ୧୯୮୪ମସିହାରୁ ଭାରତୀୟ ଷ୍ଟେଟ୍‌ ବ୍ୟାଙ୍କରେ କାର୍ଯ୍ୟରତ ।

## ରଚନାବଳି 
### ଗଳ୍ପଗ୍ରନ୍ଥ 
* ଆଲୁଅର ଛାଇ (୧୯୮୬)
* ସୂର୍ଯ୍ୟର ଅନେକ ରଙ୍ଗ (୧୯୯୨)
* ଦୁଃଖ ଅରଣ୍ୟ (୧୯୯୩)
* କହ୍ନେଇର ବଂଶୀ (୧୯୯୪)
* ଦୃଶ୍ୟ (୧୯୯୫)
* ସ୍ୱର୍ଗାରୋହଣ (୧୯୯୬)
* ସପ୍ତଲୋକ (୧୯୯୭)
* ସାରାରାତି ଜହ୍ନରାତି (୨୦୦୦)
* ଜଳପରୀ
* ସହଯାତ୍ରୀ
* ଅସୁନ୍ଦରୀ
* ପ୍ରିୟ ସଖୀ (୨୦୦୬)
* ଚିତ୍ରମାଟି
* ବର୍ଣ୍ଣମାଳା, ୨୦୦୯ ଏଥେନା, ଭୁବନେଶ୍ୱର
* ମହାଦେବୀ
* ଚିତ୍ରବାଘ, ଫ୍ରେଣ୍ଡସ ପବ୍ଲିଶର୍ସ, କଟକ
* ବାଟଘର
* ମୋକ୍ଷପଥ, ୨୦୨୦ ବିଦ୍ୟାପୁରୀ, କଟକ
* ମନପୁରୁଷ, ଟାଇମ୍ ପାସ୍, ଭୁବନେଶ୍ୱର
* ପ୍ରିୟଙ୍କରୀ ୨୦୨୧
### ଉପନ୍ୟାସ 
* କ୍ରୂଶବିଦ୍ଧ (୧୯୮୯)
* ନିର୍ବାଣ (୧୯୯୮)
**ଅନୁବାଦ**

* ସୁନିତା, ଜାତୀୟ ପୁସ୍ତକ ନ୍ୟାସ, ନୂଆଦିଲ୍ଲୀ ୨୦୦୭

**ସଂପାଦନା**

* ଆମ ସମୟର ସୁନିର୍ବାଚିତ ଶ୍ରେଷ୍ଠ କଥା (୨୦୦୧)

## ପୁରସ୍କାର ଓ ସମ୍ମାନ 
* ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର - ୨୦୦୫ (ଗଳ୍ପ ସଂକଳନ 'ସହଯାତ୍ରୀ' ପାଇଁ)
* ଝଙ୍କାର ପୁରସ୍କାର (କ୍ଷୁଦ୍ରଗଳ୍ପ), ୧୯୮୮ (ପ୍ରଜାତନ୍ତ୍ର ପ୍ରଚାର ସମିତି ପ୍ରଦତ୍ତ)
* ଫକୀର ମୋହନ କ୍ଷୁଦ୍ରଗଳ୍ପ ସମ୍ମାନ, ୨୦୦୯ (ଉତ୍କଳ ସାହିତ୍ୟ ସମାଜ ପ୍ରଦତ୍ତ)
* ଅଖିଳମୋହନ କଥା ସମ୍ମାନ, ୨୦୦୭
* ଭୁବନେଶ୍ୱର ପୁସ୍ତକମେଳା ପୁରସ୍କାର, ୧୯୯୮
* ପ୍ରଜାତନ୍ତ୍ର ପୁରସ୍କାର

## ଆଧାର 
ଶ୍ରେଣୀ:୧୯୫୭ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ
ଶ୍ରେଣୀ:ଝଙ୍କାର ପୁରସ୍କାର ସମ୍ମାନିତ
ଶ୍ରେଣୀ:ଓଡ଼ିଆ ଗାଳ୍ପିକ
ଡାଏନା ପେଣ୍ଟୀ

‌**ଡାଏନା ପେଣ୍ଟୀ‌** (ଜନ୍ମ: ୨ ନଭେମ୍ବର ୧୯୮୫) ଜଣେ ଭାରତୀୟ କଥାଚିତ୍ର ଅଭିନେତ୍ରୀ ଏବଂ ମଡେଲ । ସେ ମୁଖ୍ୟତଃ ହିନ୍ଦୀ କଥାଚିତ୍ରରେ ଅଭିନୟ କରନ୍ତି । ମୁମ୍ବାଇରେ ଜନ୍ମ ହୋଇଥିବା ଡାଏନା ସେଣ୍ଟ ଜାଭିଅର କଲେଜ, ମୁମ୍ବାଇରୁ ତାଙ୍କ ଶିକ୍ଷା ଶେଷ କରିଥିଲେ । କଲେଜରେ ପଢ଼ିବା ବେଳେ ଡାଏନା ମଡେଲିଂରେ ଯୋଗଦେଇଥିଲେ । 

ପରେ ପରେ ସେ ୨୦୦୫ରେ ସମ୍ପୂର୍ଣ୍ଣରୂପେ ମଡେଲିଂରେ ଯୋଗଦେଇଥିଲେ ଏବଂ ଇଲାଇଟ୍ ମଡେଲ୍‌ସ୍ ଇଣ୍ଡିଆ ସଂସ୍ଥା ସ‌ହ ଏକ ଚୁକ୍ତି କରିଥିଲେ । ଏହପରେ ସେ କିଛି ରାମ୍ପରେ ଭାରତର ପ୍ରମୁଖ ଡିଜାନରଙ୍କ ପୋଷାକ ପିନ୍ଧି ଚାଲିବା ପରେ ନିଜକୁ ମଡେଲିଂରେ ପ୍ରତିଷ୍ଠିତ କରାଇପାରିଥିଲେ । ୨୦୧୨ରେ ଡାଏନା ‌କ‌କ୍‌ଟେଲ‌ କଥାଚିତ୍ର ଜରିଆରେ ଅଭିନୟ ଜଗତରେ ପ୍ରବେଶ କରିଥିଲେ । ଏହି ଚଳଚ୍ଚିତ୍ରରେ ଅଭିନୟ ପାଇଁ ତାଙ୍କୁ ଫିଲ୍ମ‌ଫେୟାରରେ ଶ୍ରେଷ୍ଠ ନବାଗତା ପାଇଁ ମନୋନୀତ କରାଯାଇଥିଲା ।

ପ୍ରଥମ ଚଳଚ୍ଚିତ୍ରର ଚାରିବର୍ଷ ପରେ ସେ ପୁଣିଥରେ ୨୦୧୬ରେ ‌ହାପି ଭାଗ୍ ଯାଏଗି‌ ଚଳଚ୍ଚିତ୍ରରେ ଅଭିନୟ କରିଥିଲେ । ସେ ନୋକିଆ ଏବଂ TREସେମ୍ମେର ବିଜ୍ଞାପନରେ ଅଭିନୟ କରୁଛନ୍ତି । 

## ପ୍ରାରମ୍ଭିକ ଜୀବନ
ଡାଏନା ୨ ନଭେମ୍ବର ୧୯୮୫ରେ ମୁମ୍ବାଇରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ଜଣେ ପାର୍ସୀ ଏବଂ ମାଆ ଜଣେ କୋଙ୍କଣୀ । ସେ ମୁମ୍ବାଇର ସେଣ୍ଟ ଆଗ୍ନେସ୍ ହାଇସ୍କୁଲରେ ତାଙ୍କ ବିଦ୍ୟାଳୟ ଶିକ୍ଷା ଶେଷ କରିବା ପରେ ସେଣ୍ଟ ଜାଭିଅର କଲେଜରୁ ଗଣଯୋଗାଯୋଗରେ ସ୍ନାତକ ହାସଲ କରିଥିଲେ ।

## ମଡେଲିଂ ଜୀବନ
ଡାଏନା କଲେଜରେ ପଢ଼ୁଥିବାବେଳେ ଇଲାଇଟ୍ ମଡେଲ ମ୍ୟାନେଜମେଣ୍ଟକୁ ତାଙ୍କର ଫଟୋ ପଠାଇଥିଲେ ଏବଂ ସେଠାରେ ତାଙ୍କୁ ମଡେଲ ଭାବରେ କାମ କରିବାରୁ ପ୍ରସ୍ତାବ ଦେଇଥିଲେ । ତେଣୁ ସେ କଲେଜରେ ପଢ଼ିବା ସ‌ହ ମଡେଲିଂ ପାଇଁ କିଛି ସମୟ ଦେଉଥିଲେ । ଏହାପରେ ୨୦୦୫ରେ ସେ ଇଲାଇଟ ମଡେଲ ଇଣ୍ଡିଆ ସ‌ହ ସମ୍ପୁର୍ଣ୍ଣରୂପେ ଯୋଡ଼ିହୋଇଥିଲେ ଏବଂ ଇଣ୍ଡୋ-ଇଟାଲିଆନ ଫେସନ ମେଳାରେ ସେ ତାଙ୍କର ମଡେଲିଂ ଜୀବନ ଆରମ୍ଭ କରିଥିଲେ । ଏହାପରେ ସେ ଅନେକ ଭାରତୀୟ ଡିଜାଇନର୍‌ଙ୍କ ପାଇଁ ମଡେଲିଂ କରିଥିଲେ । ୨୦୦୭ ସୁଦ୍ଧା ଭାରତୀୟ ଗଣମଧ୍ୟମର ବିଭିନ୍ନ ଖବରକାଜଗରେ ଏବଂ ପତ୍ରିକାରେ ତାଙ୍କ ଫଟୋ ବାହାରିଥିଲା । ଅନେକ ବଡ଼ ବଡ଼ ପତ୍ରିକାରେ ତାଙ୍କ ଫଟୋ ବାହାରିବା ସ‌ହ ମଡେଲିଂରେ ସେ ନିଜକୁ ସୁଦୃଢ଼ କରାଇପାରିଥିଲେ ।

୨୦୦୭ରେ ଡାଏନାକୁ ଆନ୍ତର୍ଜାତୀୟ ସ୍ତରରେ ମଧ୍ୟ ମଡେଲିଂ କରିବା ପାଇଁ ସୁଯୋଗ ମିଳିଥିଲା । ଆନ୍ତର୍ଜାତୀୟସ୍ତରରେ ‌ମେବେଲ୍ଲିନେ‌, ‌ଗାର୍ନିୟର୍‌, ‌ଫୋର୍ଭର ୨୧‌ ଭଳି ଜିନିଷର ବିଜ୍ଞାପନରେ ଡାଏନା ଅଭିନୟ କରିଥିଲେ । ମଡେଲିଂ ସ‌ମୟରେ ଡାଏନାଙ୍କୁ ଚଳଚ୍ଚିତ୍ରରରେ ଅଭିନୟର ସୁଯୋଗ ମିଳିଥିଲା । ମାତ୍ର ସେ ମଡେଲିଂରେ ଅଧିକ ଧ୍ୟାନ ଦେଇଥିଲ ଏବଂ ଚଲଚ୍ଚିତ୍ରରେ ଅଭିନୟରୁ ଦୂରେଇ ର‌ହିଥିଲେ । ୨୦୦୮ରୁ ୨୦୧୧ ମଧ୍ୟରେ ଡାଏନା ଅନେକ ଆନ୍ତର୍ଜାତୀୟ ସ୍ତରର କାର୍ଯ୍ୟକ୍ରମରେ ଯୋଗଦେଇଥିଲେ । ପ୍ୟାରିସ୍ ଫ୍ୟାସନ୍ ଉଇକ୍ ଏବଂ ନିଉ ୟର୍କ ଫ୍ୟାସନ ଉଇକ୍‌ ଭଳି ବଡ଼ ବଡ଼ କାର୍ଯ୍ୟକ୍ରମରେ ସେ ଭାଗନେଇଥିଲେ ।

## ଅଭିନୟ ଜୀବନ
ଡାଏନା ତାଙ୍କର ପ୍ରଥମ ଅଭିନୟ ହିନ୍ଦୀ କଥାଚିତ୍ର ରକ୍‌‌ଷ୍ଟାର ଜରିଆରେ ଆରମ୍ଭ କରିବାର ଥିଲା, ମାତ୍ର ଏହି କଥାଚିତ୍ର ପାଇଁ ଡାଏନା ମନା କରିଥିଲେ, ତେଣୁ ରଣବୀରଙ୍କ ସାଙ୍ଗରେ ନର୍ଗିସ୍ ଫକ୍‌ରେଙ୍କୁ ନିଆଯାଇଥିଲା ।  ପରେ ସେ ୨୦୧୨ରେ ହିନ୍ଦୀ କଥାଚିତ୍ର ‌କ‌କ୍‌ଟେଲ୍‌ ଜରିଆରେ ହିନ୍ଦୀ କଥାଚିତ୍ର ଜଗତରେ ଅଭିନୟ କରିଥିଲେ । ଏହି ଚଳଚ୍ଚିତ୍ରରେ ଡାଏନାଙ୍କ ସ‌ହ ସୈଫ ଅଲ୍ଲୀ ଖାନ ଏବଂ ଦୀପିକା ପାଦୁକୋନ ଅଭିନୟ କରିଥିଲେ । ଏହି ଚଳଚ୍ଚିତ୍ରରେ ଡାଏନାଙ୍କ ଅଭିନୟକୁ ସମୀକ୍ଷକମାନେ ପସନ୍ଦ କରିଥିଲେ । ଏହି ଚଳଚ୍ଚିତ୍ରରେ ତାଙ୍କ ଭୂମିକା ପାଇଁ ତାଙ୍କୁ ଫିଲ୍ମ‌ଫେୟାରରେ ଶ୍ରେଷ୍ଠ ନବାଗତା ଭାବରେ ମନୋନୀତ କରାଯାଇଥିଲା ।

ଚାରିବର୍ଷ ପରେ ଡାଏନା ତାଙ୍କର ୨ୟ କଥାଚିତ୍ରରେ ଅଭିନୟ କରିଥିଲେ । ୨୦୧୬ରେ ସେ ‌ହାପି ଭାଗ୍ ଯାଏଗି‌ ଚଳଚ୍ଚିତ୍ରରେ ଅଭିନୟ କରିଥିଲେ । ଏହି ଚଳଚ୍ଚିତ୍ରଟି ମିଶ୍ରିତ ମନ୍ତବ୍ୟ ପାଇଥିଲା ।

୨୦୧୭ରେ ଡାଏନାଙ୍କର ଦୁଇଟି କଥାଚିତ୍ର ମୁକ୍ତିଲାଭ କରିବାର ଅଛି । ନିଖିଳ ଆଡଭାନୀଙ୍କର ଚଳଚ୍ଚିତ୍ର ‌ଲକ୍ଷ୍ନୋ ସେଣ୍ଟ୍ରାଲ‌ରେ ଫରହାନ ଅଖତାରଙ୍କ ସ‌ହ ସେ ଅଭିନୟ କରୁଛନ୍ତି । ହାପି ଭାଗ୍ ଯାଏଗିର ଆଗାମୀ ଭାଗରେ ଡାଏନା ଅବିନୟ କରିବେ ବୋଲି ନିଶ୍ଚିତ କରିଛନ୍ତି ।

## ଅଭିନୀତ କଥାଚିତ୍ର
* ୨୦୧୨: କ‌କ୍‌ଟେଲ୍
* ୨୦୧୬: ହାପି ଭାଗ୍ ଯାଏଗି

## ଆଧାର
## ଅଧିକ ତ‌ଥ୍ୟ
* 

ଶ୍ରେଣୀ:୧୯୮୫ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ
ଅଲ ଚିକି ଲିପି

**ଅଲ ଚିକି ଲିପି** ଏକ ଲେଖିବା ପ୍ରଣାଳୀ ଯାହାକୁ ସାନ୍ତାଳୀ ଭାଷା ଲେଖିବା ପାଇଁ ବ୍ୟବହାର କରାଯାଏ । ଅଲ ଚିକି ବହୁବିଧ ନାମ ଯଥା ଅଲ ଚେମେଦ ("ପ୍ରଣାଳୀ"), ଅଲ ଓ ବେଳେବେଳେ ସାନ୍ତାଳ ଅକ୍ଷର ବୋଲି ଜଣାଶୁଣା । ଏହି ଲିପି ପଣ୍ଡିତ ରଘୁନାଥ ମୁର୍ମୁଙ୍କଦ୍ୱାରା ୧୯୨୫ ମସିହାରେ ବିକଶିତ ହୋଇଥିଲା । 

ପୂର୍ବରୁ ସାନ୍ତାଳ ଭାଷାକୁ ଲାଟିନ ଲିପିରେ ଲେଖାଯାଉ ଥିଲା । କିନ୍ତୁ ସାନ୍ତାଳୀ ଭାଷା ଅନ୍ୟ ଆର୍ଯ୍ୟ-ଭାରତୀୟ ଭାଷା ପରି ହୋଇନଥିବାରୁ, ଏହାର ପ୍ରତି ଧ୍ୱନିକୁ ପ୍ରଚଳିତ ଆର୍ଯୀୟ ଲିପିରେ ଲେଖିବା ସମ୍ଭବ ହେଉ ନଥିଲା । ସାନ୍ତାଳୀ ଭାଷାର ପ୍ରତି ଧ୍ୱନି, ବିଶେଷ କରି ଏହାର ସ୍ୱର ବର୍ଣ୍ଣ ଓ କେତେକ ବ୍ୟଞ୍ଜନ ବର୍ଣ୍ଣ ପାଇଁ ଭାରତୀୟ ଲିପି ମାନଙ୍କରେ ଅକ୍ଷର ନଥିଲା । ବ୍ରାହ୍ମୀ ଲିପିରୁ ଆସିଥିବା ଅନ୍ୟାନ୍ୟ ଭାରତୀୟ ଭାଷାର ଲିପି ପରି ଅଲ ଚିକିରେ ମାତ୍ରାର ବ୍ୟବହାର ହୁଏ ନାହିଁ ଏବଂ ବ୍ୟଞ୍ଜନ ବର୍ଣ୍ଣ ଓ ସ୍ୱର ବର୍ଣ୍ଣର ସମାନ ଗୁରୁତ୍ତ୍ୱ ରହିଥାଏ । ପ୍ରଥମେ ଜଣେ ନରବେର ପାଦ୍ରୀ ପଲ ଅଲାଫ ବୋଡ଼ିଙ୍ଗ ଲାଟିନ ଅକ୍ଷରରେ ସାନ୍ତାଳି ଲେଖିବା ଆରମ୍ଭ କରିଥିଲେ । ଅଲ ଚିକିର ଆରମ୍ଭ ପରେ ଏଥିରେ ଲେଖାଲେଖି ଅଧିକ ସହଜ ହୋଇ ପାରିଛି । ଅଲ ଚିକି ଏକ ସଳଖ ଅକ୍ଷର, ଏହା ଯୁକ୍ତାକ୍ଷର ରହିତ ଓ ସ୍ୱର ବର୍ଣ୍ଣ ଓ ବ୍ୟଞ୍ଜନ ବର୍ଣ୍ଣ ସମାନ ଭାବରେ ବ୍ୟବହାର ହୋଇଥାନ୍ତି । ଆହୁରି ମଧ୍ୟ ଏହା ଧ୍ୱନିକୁ ନେଇ କେବଳ ଏହି ଭାଷା ପାଇଁ ତିଆରି କରାଯାଇଥିବାରୁ ଖୁବ ସହଜରେ ସାନ୍ତାଳୀ ଭାଷାର ଉଚ୍ଚାରଣ ସବୁ ଏଥିରେ ପ୍ରକାଶ କରିହୁଏ । ଅଲ ଚିକିରେ ସମୁଦାୟ ୩୦ଟି ବର୍ଣ୍ଣ ରହିଛି,ସେଥି ମଧ୍ଯରୁ ୨୪ଟି ବ୍ଯଞ୍ଜନ ବର୍ଣ୍ଣ ୬ଟି ସ୍ୱର ବର୍ଣ୍ଣ । ଏହା ବ୍ୟତୀତ  ୫ଟି ପରିବର୍ତ୍ତିତ ବର୍ଣ୍ଣ ଅଛି ଯାହାକୁ ଟୁଡାଃ କୁହାଯାଏ । ଏହି ଲିପିକୁ ବାମରୁ ଡାହାଣକୁ ଲେଖାଯାଏ । 

## ଇଉନିକୋଡ ଚାର୍ଟ 
ଇଉନିକୋଡ଼ ମାନକରେ ଅଲ ଚିକି ଏପ୍ରିଲ, ୨୦୦୮ରେ ଯୋଡ଼ାଯାଇଥିଲା ଯାହା ୫.୧ ସଙ୍କଳନରେ ଆସିଅଛି ।

ଅଲ ଚିକି ପାଇଁ ଇଉନିକୋଡ଼ ବ୍ଲକ ହେଲା U+1C50–U+1C7F:

## ଆହୁରି ଦେଖନ୍ତୁ 
ପଣ୍ଡିତ ରଘୁନାଥ ମୁର୍ମୁ

ସାନ୍ତାଳୀ ଭାଷା

## ଆଧାର 
## ବାହାର ଲିଙ୍କ 
* Santali alphabet (Omniglot)

ଶ୍ରେଣୀ:ଅକ୍ଷର ଲିଖନ ପ୍ରଣାଳୀ
ଶ୍ରେଣୀ:ସାନ୍ତାଳୀ ଭାଷା
ଶ୍ରେଣୀ:ମୁଣ୍ଡା ଲିପି
ମିଥାଇଲପ୍ରେଡନିସୋଲୋନ

**ମିଥାଇଲପ୍ରେଡନିସୋଲୋନ** (ଇଂରାଜୀ ଭାଷାରେ **Methylprednisolone**, ବିକ୍ରୟ ନାମ **ଡେପୋମେଡ୍ରୋଲ**/**Depo-Medrol** ଓ **ସଲ୍ୟୁମେଡ୍ରୋଲ****Solu-Medrol**) ଏକ କର୍ଟିକୋସ୍ଟିରଏଡ (corticosteroid) ଔଷଧ ଯାହା ଏକ ଇମ୍ମ୍ୟୁନିଟି ପ୍ରଣାଳୀକୁ କମ କରିଦେବା (suppress the immune system) ଫଳରେ ପ୍ରଦାହ (inflammation) କମିଯାଏ । ଚର୍ମ ରୋଗ, ରିଉମାଟିକ ରୋଗ (rheumatic disorders), ଆଲର୍ଜି, ଆଜ୍‌ମା, ଉର୍ଦ୍ଧ୍ୱଶ୍ୱାସନଳୀ ପ୍ରଦାହ, ସିଓପିଡି, କେତେକ କର୍କଟ ରୋଗ, ମଲ୍ଟିପ୍ଲ ସ୍କ୍ଲେରୋସିସ ଓ ଯକ୍ଷ୍ମା ଇତ୍ୟାଦି ରୋଗମାନଙ୍କରେ ବ୍ୟବ‌ହାର କରାଯାଏ ।  ଏହା ପାଟିରେ (given by mouth), ଶିରାଭ୍ୟନ୍ତର (into a vein) ଓ ମାଂସପେଶୀରେ ଇଞ୍ଜେକସନ (muscle) ଆକାରରେ ଦିଆଯାଏ ।

ମିଥାଇଲପ୍ରେଡନିସୋଲୋନର ସାଂଘାତିକ ପ୍ରତିକ୍ରିୟା ହେଲେ ମାନସିକ ସ୍ୱାସ୍ଥ୍ୟ ସମସ୍ୟା (mental health problems) ଓ ସଂକ୍ରମଣ (infection) ସଙ୍କଟ ଅଧିକ ହୁଏ ।  ସାଧାରଣ ପ୍ରତିକ୍ରିୟାରେ ଓଷ୍ଟିଓପୋରୋସିସ, ପରଳ, ଦୁର୍ବଳତା, ସ‌ହଜରେ କ୍ଷତାକ୍ତ ହେବା ଓ ଫିମ୍ପି ସଂକ୍ରମଣ (yeast infections) ଇତ୍ୟାଦି ହୋଇପାରେ । ମିଥାଇଲପ୍ରେଡନିସୋଲୋନ ଏକ ଗ୍ଲୁକୋକର୍ଟିକଏଡ (glucocorticoid) ଶ୍ରେଣୀର ଔଷଧ ।  ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ (generic medication) ବିକ୍ରୟ ହୁଏ ।  ଯୁକ୍ତରାଷ୍ଟ୍ର ଆମେରିକାରେ ଏହାର ଏକ କୋର୍ଷର ମୂଲ୍ୟ ପ୍ରାୟ ୨୫ ଆମେରିକୀୟ ଡଲାରରୁ କମ୍ ଥାଏ ।

## ଆଧାର 
ଶ୍ରେଣୀ:ଔଷଧ
ମରକାପ୍ଟୋପ୍ୟୁରିନ

**ମରକାପ୍ଟୋପ୍ୟୁରିନ** (ଇଂରାଜୀ ଭାଷାରେ **Mercaptopurine** ବା **6-MP**, ବିକ୍ରୟ ନାମ **ପ୍ୟୁରିନେଥଲ**/**Purinethol**) ଏକ ଔଷଧ ଯାହା କର୍କଟ ଓ ଅଟୋଇମ୍ମ୍ୟୁନ ରୋଗ (autoimmune diseases) ଚିକିତ୍ସାରେ ଦିଆଯାଏ ।

ମରକାପ୍ଟୋପ୍ୟୁରିନର ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଅସ୍ଥିମଜ୍ଜା ଦମନ (bone marrow suppression), ଯକୃତ ବିଷକ୍ରିୟା (liver toxicity), ବାନ୍ତି ଓ ଅରୁଚି ଆଦି ଲକ୍ଷଣ ଦେଖାଯାଏ । ପ୍ରତିକ୍ରିୟା ସାଂଘାତିକ ହେଲେ କର୍କଟ ରୋଗ ଓ ଅଗ୍ନାଶୟ ପ୍ରଦାହ ହୋଇପାରେ । ଥାୟୋପ୍ୟୁରିନ ଏସ-ମିଥାଇଲଟ୍ରାନସଫରେଜ (thiopurine S-methyltransferase)ର ଜେନେଟିକ ଅଭାବ ଥିଲେ ପ୍ରତିକ୍ରିୟା ଅଧିକ ହେବା ଦେଖାଯାଏ । ଗର୍ଭାବସ୍ଥାରେ ଏହା ଶିଶୁର କ୍ଷତି କରିପାରେ ।

ସନ ୧୯୫୩ରେ ଯୁକ୍ତରାଷ୍ଟ୍ର ଆମେରିକାରେ ମରକାପ୍ଟୋପ୍ୟୁରିନ ଡାକ୍ତରୀ ବ୍ୟବ‌ହାର ନିମନ୍ତେ ସ୍ୱୀକୃତ ହୋଇଥିଲା । ବିକାଶଶୀଳ ଦେଶମାନଙ୍କରେ (developing world) ଏହି ଔଷଧର ଏକ ମାସ ଡୋଜର ହୋଲସେଲ ମୂଲ୍ୟ ୧୮.୪୨ରୁ ୨୦୦.୧୬ ଆମେରିକୀୟ ଡଲାର । ଇଂଲଣ୍ଡରେ ଏହାର ଏକ ମାସର ମୂଲ୍ୟ ପ୍ରାୟ ୧୨୧.୧୩ ପାଉଣ୍ଡ ।

## ଆଧାର 
ଶ୍ରେଣୀ:ଔଷଧ
ସୋନମ କପୁର

**‌ସୋନମ କପୁର‌** (ଜନ୍ମ: ୯ ଜୁନ ୧୯୮୫) ଜଣେ ଭାରତୀୟ କଥାଚିତ୍ର ଅଭିନେତ୍ରୀ । ସୋନମ ମୁଖ୍ୟତଃ ହିନ୍ଦୀ କଥାଚିତ୍ରରରେ ହିଁ ଅଭିନୟ କରନ୍ତି । ଫିଲ୍ମ‌ଫେୟାର ସ‌ହ ଜାତୀୟ ଚଳଚ୍ଚିତ୍ର ପୁରସ୍କାର ମଧ୍ୟ ପାଇଛନ୍ତି ସୋନମ । ସୋନମ ହିନ୍ଦୀ କଥାଚିତ୍ର ଅଭିନେତା ଅନୀଲ କପୁରଙ୍କ ସାନ ଝିଅ । ସେ ଇଉନାଇଟେଡ ୱାରଲ୍ଡ କଲେ ଅଫ୍ ସାଉଥ୍ ଇଷ୍ଟ ଏସିଆ, ସିଙ୍ଗାପୁରରୁ ଟିଏଟର ଏବଂ କଳା ଶିକ୍ଷା କରିଛନ୍ତି । ୨୦୦୫ରେ ସେ ନିର୍ଦ୍ଦେଶକ ସଞ୍ଜୟ ଲୀଳା ବଂଶାଳୀଙ୍କ ସ‌ହ ଜଣେ ସ‌ହକାରୀ ନିର୍ଦ୍ଦେଶିକା ଭାବରେ ମଧ୍ୟ କାର୍ଯ୍ୟ କରିଥିଲେ । ସୋନମ ୨୦୦୭ରେ ସଞ୍ଜୟ ଲୀଳା ବଂଶାଳୀଙ୍କ ଚଳଚ୍ଚିତ୍ର ‌ସାୱରିୟା‌ ଜରିଆରେ ଅଭିନୟ ଜଗତରେ ପ୍ରବେଶ କରିଥିଲେ । ଏହି ଚଳଚ୍ଚିତ୍ର ପାଇଁ ତାଙ୍କୁ ଫିଲ୍ମ‌ଫେୟାରରେ ଶ୍ରେଷ୍ଠ ନବାଗତା ଭାବରେ ମନୋନୀତ କରାଯାଇଥିଲା । ଅଭିନୟ କରିବାର ୩ବର୍ଷ ପରେ ୨୦୧୦ରେ ତାଙ୍କ ଅଭିନୀତ ଚଳଚ୍ଚିତ୍ର ‌ଆଇ ହେଟ୍ ଲଭ୍ ଷ୍ଟୋରୀଜ୍‌ ବ୍ୟବସାୟିକ ସଫଳ ହୋଇଥିଲା ।

ଏହାପରେ ଅନେକ ଚଳଚ୍ଚିତ୍ରର ବିଫଳତା ପରେ ୨୦୧୩ରେ ‌ରାଞ୍ଝଣା‌ ଚଳଚ୍ଚିତ୍ରରେ ସୋନମଙ୍କର ଅଭିନୟ ତାଙ୍କ ଜୀବନରେ ଏକ ମୋଡ଼ ବଦଳାଇଥିଲା । ଏହି ଅଭିନୟ ପାଇଁ ସୋନମଙ୍କୁ ଅନେକ ପୁରସ୍କାର ଉତ୍ସବରେ ଶ୍ରେଷ୍ଠ ଅଭିନେତ୍ରୀ ଭାବରେ ମନୋନୀତ କରାଯାଇଥିଲା । ଏହାପରେ ସେ ୨୦୧୪ରେ ‌ଖୁବ୍‌ସୁରତ୍‌, ୨୦୧୫ରେ ‌ଡଲି କି ଡୋଲି‌ରେ ଅଭିନୟ କରିଥିଲେ । ଏହି ଦୁଇଟି ଚଳଚ୍ଚିତ୍ର ପାଇଁ ସେ ଫିଲ୍ମ‌ଫେୟାରରେ ଶ୍ରେଷ୍ଠ ଅଭିନେତ୍ରୀ ଭାବରେ ମନୋନୀତ ହୋଇଥିଲେ । ୨୦୧୫ରେ ସେ ଅଭିନେତା ସଲମାନ ଖାଁଙ୍କ ସ‌ହ ହିନ୍ଦୀ କଥାଚିତ୍ର ‌ପ୍ରେମ ରତନ ଧନ ପାୟୋ‌ରେ ଅଭିନୟ କରିଥିଲେ । ଏହି ଚଳଚ୍ଚିତ୍ରଟି ସେହି ବର୍ଷର ଅଧିକ ଆୟକରିଥିବା ଚଳଚ୍ଚିତ୍ରମାନଙ୍କ ମଧ୍ୟରେ ଗୋଟିଏ ଥିଲା । 

୨୦୧୬ରେ ସୋନମ ଏକ ଅତ୍ମଜିବନୀ ଚଳଚ୍ଚିତ୍ର ‌ନୀରଜା‌ରେ ଅଭିନୟ କରିଥିଲେ । ଏହି ଚଳଚ୍ଚିତ୍ର ପାଇଁ ସୋନମଙ୍କୁ ଫିଲ୍ମ‌ଫେୟାରରେ ସ୍ୱତନ୍ତ୍ର ମାନ୍ୟତା ପୁରସ୍କାର ସ‌ହ ଜାତୀୟ ଚଳଚ୍ଚିତ୍ର ପୁରସ୍କାର ମଧ୍ୟ ପାଇଥିଲେ । ଏହି ଚଳଚ୍ଚିତ୍ରଟି ୨୦୧୬ରେ ଅଧିକ ଆୟକାରୀ ଚଳଚ୍ଚିତ୍ର ମଧ୍ୟରେ ସ୍ଥାନ ପାଇଥିଲା ।

## ପ୍ରାରମ୍ଭିକ ଜୀବନ
ସୋନମ ମୁମ୍ବାଇର ଚେମ୍ବୁରଠାରେ ୯ ଜୁନ ୧୯୮୫ରେ ଜନ୍ମଗ୍ରହଣ କରିଥିଲେ । ସୋନମଙ୍କର ଭଉଣୀ ରେହା କପୁର ଜଣେ ଚଳଚ୍ଚିତ୍ର ପ୍ରଯୋଜିକା ଏବଂ ଭାଇ ହର୍ଷବର୍ଦ୍ଧନ ଜଣେ କଥାଚିତ୍ର ଅଭିନେତା । ଚଳଚ୍ଚିତ୍ର ପ୍ରଯୋଜକ ବୋନୀ କପୁର ସୋନମଙ୍କର ବଡ଼ବାପା ଏବଂ ଅଭିନେତା ସଞ୍ଜୟ କପୁର ତାଙ୍କର କ‌କା । ଅଭିନେତ୍ରୀ ଶ୍ରୀଦେବୀ ସୋନମଙ୍କର ବଡ଼ମାଆ ।  ଅର୍ଜୁନ କପୁର ସୋନମଙ୍କର ବଡ଼ବାପା ପୁଅ ଭାଇ । ମୋହିତ ମାର‌ୱା ଏବଂ ରଣବୀର ସିଂହ ସୋନମଙ୍କର ସମ୍ପର୍କୀୟ ଭାଇ ।

## ଅଭିନୟ ଜୀବନ
ସୋନମ ୨୦୦୭ରେ ସଞ୍ଜୟ ଲୀଳା ବଂଶାଳୀଙ୍କର ଚଳଚ୍ଚିତ୍ର ସାୱରିଆ ଜରିଆରେ ହିନ୍ଦୀ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ଏହି ଚଳଚ୍ଚିତ୍ର ଆରମ୍ଭ ହେବା ପୂର୍ବରୁ ସୋନମଙ୍କର ଓଜନ ୮୦କିଲୋ ଥିଲା । ସେ ପାଖାପାଖି ୩୫ କିଲୋ ଓଜନ କମାଇବା ପରେ ଚଳଚ୍ଚିତ୍ରରେ ଅଭିନୟ କରିଥିଲେ । ପରେ ସୋନମ ୨୦୦୯ରେ ‌ଦିଲ୍ଲୀ-୬‌, ୨୦୧୦ରେ ‌ଆଇ ହେଟ୍ ଲଭ୍ ଷ୍ଟୋରୀଜ୍‌ ଏବଂ ‌ଆଇସା‌, ୨୦୧୧ରେ ‌ଥ୍ୟାଙ୍କ ୟୁ‌ ଏବଂ ‌ମୌସମ୍‌, ୨୦୧୨ରେ ‌ପ୍ଲେୟରସ୍‌, ୨୦୧୩ରେ ‌ବମ୍ବେ ଟକିଜ୍‌, ‌ରାଞ୍ଝଣା‌ ଏବଂ ‌ଭାଗ୍ ମିଲ୍‌ଖା ଭାଗ୍‌, ୨୦୧୪ରେ ‌ବେବୋକୋଫିୟାଁ‌ ଏବଂ ଖୁବସୁରତ୍, ୨୦୧୫ରେ ‌ଡଲି କି ଡୋଲି‌ ଏବଂ ‌ପ୍ରେମ ରତନ ଧନ ପାୟୋ‌, ୨୦୧୭ରେ ‌ନିରଜା‌ ଆଦି ଚଳଚ୍ଚିତ୍ରରେ ଅଭିନୟ କରିଥିଲେ ।

## ଅଭିନୀତ କଥାଚିତ୍ର
* ୨୦୧୦: ସାୱରିଆ
* ୨୦୦୯: ଦିଲ୍ଲୀ-୬
* ୨୦୧୦: ଆଇ ହେଟ୍ ଲଭ୍ ଷ୍ଟୋରୀଜ୍
* ୨୦୧୦: ଆଇସା
* ୨୦୧୧: ଥ୍ୟାଙ୍କ ୟୁ
* ୨୦୧୧: ମୌସମ୍
* ୨୦୧୨: ପ୍ଲେୟରସ୍
* ୨୦୧୩: ବମ୍ବେ ଟକିଜ୍
* ୨୦୧୩: ରାଞ୍ଝଣା
* ୨୦୧୩: ଭାଗ୍ ମିଲ୍‌ଖା ଭାଗ୍
* ୨୦୧୪: ବେବୋକୋଫିୟାଁ
* ୨୦୧୪: ଖୁବସୁରତ୍
* ୨୦୧୫: ଡଲି କି ଡୋଲି
* ୨୦୧୫: ପ୍ରେମ ରତନ ଧନ ପାୟୋ
* ୨୦୧୭: ନିରଜା

## ଆଧାର
## ଅଧିକ ତ‌ଥ୍ୟ
* 

ଶ୍ରେଣୀ:୧୯୮୫ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ
ହୁମାଇମା ମଲିକ

**ହୁମାଇମା ମଲିକ** (; ଜନ୍ମ: ୧୮ ନଭେମ୍ବର ୧୯୮୭) ଜଣେ ପାକିସ୍ତାନୀ ମଡେଲ ଯିଏକି ପାକିସ୍ତାନୀ ଚଳଚ୍ଚିତ୍ର ସ‌ହ ଭାରତୀୟ ହିନ୍ଦୀ କଥାଚିତ୍ର ଏବଂ ଦୂରଦର୍ଶନ ଧାରାବାହିକରେ ଅଭିନୟ କରିଛନ୍ତି । ପାକିସ୍ତାନର ବେଲୁଚିସ୍ତାନରେ ଜନ୍ମଗ୍ରହଣ କରିଥିବା ହୁମା ସ୍ଥାନୀୟ ସରକାରୀ ମହାବିଦ୍ୟାଳୟରୁ ସ୍ନାତକ ହାସଲ କରିଥିଲେ । ପରେ ତାଙ୍କର ବାପାଙ୍କର ଅବସର ପରେ ସେମାନେ କରାଚୀକୁ ସ୍ଥାନାନ୍ତର ହୋଇଯାଇଥିଲେ । ତାଙ୍କର ଦୁଇ ଭାଇ ଏବଂ ତିନି ଭଉଣୀ ଅଛନ୍ତି । ୨୦୦୮ରେ ପାକିସ୍ତାନୀ ଦୂରଦର୍ଶନର ଧାରାବାହିକରେ ଅଭିନୟ କରିଥିବା ହୁମା ୨୦୧୧ରେ ପାକିସ୍ତାନୀ କଥାଚିତ୍ରରେ ଅଭିନୟ ଆରମ୍ଭ କରିଥିଲେ । ପରେ ସେ ୨୦୧୪ରେ ହିନ୍ଦୀ କଥାଚିତ୍ର ରାଜା ନଟବରଲାଲ ଜରିଆରେ ହିନ୍ଦୀ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ ।

## ପ୍ରାରମ୍ଭିକ ଜୀବନ
ହୁମାଇମା ମିଲକ ୧୮ ନଭେମ୍ବର ୧୯୮୭ରେ ପାକିସ୍ତାନର ବେଲୁଚିସ୍ତାନର କୋଟାଠାରେ ଜନ୍ମଗ୍ରହଣ କରିଥିଲେ ।

ସେ ସେହି କୋଟର ଏକ ସ୍ଥାନୀୟ ବିଦ୍ୟାଳୟରୁ ତାଙ୍କର ବିଦ୍ୟାଳୟ ଶିକ୍ଷା ଶେଷ କରିବା ପରେ କୋଟାର ଏକ ସରକାରୀ ମହିଳା ମହାବିଦ୍ୟାଳୟରୁ ସ୍ନାତକ ହାସଲ କରିଥିଲେ । ହୁମାଙ୍କର ଦୁଇ ଭାଇ ଏବଂ ତିନି ଭଉଣୀ ଅଛନ୍ତି । ହୁମାଙ୍କର ଭାଇ ଫିରୋଜ ଖାନ ମଧ୍ୟ ଜଣେ ଅଭିନେତା । ହୁମାଙ୍କର ବାପାଙ୍କର ଅବସର ପରେ ସେମାନେ କରାଚୀକୁ ସ୍ଥାନାନ୍ତରିତ ହୋଇଯାଇଥିଲେ ।
## ଅଭିନୟ ଜୀବନ
୧୪ ବର୍ଷ ବୟସରେ ହୁମା ଜଣେ ମଡେଲ ଭାବରେ କାମ କରିବା ଆରମ୍ଭ କରିଥିଲେ । ଇଉନିଲିଭ ପାକିସ୍ତାନ କାର୍ଯ୍ୟକ୍ରମ ଜରିଆରେ ସେ ମଡେଲିଂରେ ପ୍ରବେଶ କରିଥିଲେ । ଏହି କାର୍ଯ୍ୟକ୍ରମରେ ସେ ରାମ୍ପରେ ପ୍ରଥମଥର ପାଇଁ ଚାଲିଥିଲେ ଏବଂ ଏହାପରଠାରୁ ସେ ବିଭିନ୍ନ ଫ୍ୟାସନ ସୋ'ରେ ଭାଗନେଇଥିଲେ । ୨୦୦୮ରେ ସେ ଏକ ଦୂରଦର୍ଶନ ଧାରାବାହିକରେ ଅଭିନୟ କରିଥିଲେ । ପରେ ପରେ ସେ କିଛି ଦୂରଦର୍ଶନ ଧାରାବାହିକରେ ଅଭିନୟ କରିଥିଲେ । 

୨୦୧୧ରେ ସେ ପାକିସ୍ତାନୀ କଥାଚିତ୍ର ବୋଲ୍ ଜରିଆରେ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ୨୦୧୪ରେ ସେ ହିନ୍ଦୀ କଥାଚିତ୍ର ରାଜା ନଟବରଲାଲ ଜରିଆରେ ହିନ୍ଦୀ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ଏହି କଥାଚିତ୍ରରେ ହୁମାଙ୍କ ସ‌ହ ଅଭିନେତା ଇମ୍ରାନ ହାସିମ ଏବଂ ପରେଶ ରାୱଲ ମଧ୍ୟ ଅଭିନୟ କରିଥିଲେ ।

## ଅଭିନୀତ କଥାଚିତ୍ର
* ୨୦୧୧: ବୋଲ୍
* ୨୦୧୩: ଇସ୍କ ଖୁଦା
* ୨୦୧୪: ରାଜା ନଟବରଲାଲ
* ୨୦୧୫: ଦେଖ୍ ମଗର୍ ପ୍ୟାର୍ ସେ
* ୨୦୧୭: ଆର୍ଥ ୨

## ଦୂରଦର୍ଶନ
* ୨୦୦୮: ମିଲି ଅଲି କୋ ମିଲି
* ୨୦୦୯: ଇସ୍କ ଜୁନୁନ୍ ଦିବାଙ୍ଗି
* ୨୦୦୯: ବାରିଶ କାଏ ଅନସୋ 
* ୨୦୧୦: ତୟାର-ଏ-ଲହୋତି
* ୨୦୧୦: ଆଜ୍ ମୈ ତେନୁ ପ୍ୟାର୍ କରା
* ୨୦୧୦: ତଲାକ୍
*୨୦୧୧: ଆକବରି ଆସଘରି

## ଆଧାର
## ଅଧିକ ତ‌ଥ୍ୟ
* 

ଶ୍ରେଣୀ:୧୯୮୭ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ
ଲିଉପ୍ରୋରେଲିନ

**ଲିଉପ୍ରୋରେଲିନ** (ଇଂରାଜୀ ଭାଷାରେ **Leuprorelin**, ଅନ୍ୟ ନାମ **ଲିଉପ୍ରୋଲାଇଡ**/**leuprolide**) ଏକ କୃତ୍ରିମ ହରମୋନ (hormone) ଯାହା ପ୍ରୋସ୍ଟେଟ କର୍କଟ, ସ୍ତନ କର୍କଟ, ଏଣ୍ଡୋମେଟ୍ରିଓସିସ, ୟୁଟେରାଇନ ଫାଇବ୍ରଏଡ (uterine fibroids) ଓ ପ୍ରାକ୍ ଯୁବକ୍ରାନ୍ତି/ପ୍ୟୁବର୍ଟି (early puberty) ଆଦି ରୋଗମାନଙ୍କ ଚିକିତ୍ସାରେ ଦିଆଯାଏ । ଏହା ମାଂସପେଶୀରେ ଇଞ୍ଜେକସନ (injection into a muscle) ବା ଚର୍ମ ତଳ ଇଞ୍ଜେକସନ (under the skin) ଆକାରରେ ଦିଆଯାଏ ।  ଇଂଲଣ୍ଡରେ ଏହାର ଏକ ମାସିକିଆ ଡୋଜ୍‌ର ଖର୍ଚ୍ଚ ପ୍ରାୟ ୭୫.୨୪ ପାଉଣ୍ଡ । ଯୁକ୍ତରାଷ୍ଟ୍ର ଆମେରିକାରେ  ସମ ପରିମାଣ ଔଷଧର ଖର୍ଚ୍ଚ ପ୍ରାୟ ୧,୦୧୧.୯୩ ଆମେରିକୀୟ ଡଲାର । ଏହା ଲୁପ୍ରନ ନାମରେ ବିକ୍ରୟ ହୁଏ । 

## ଆଧାର 
ଶ୍ରେଣୀ:ଔଷଧ
ଏଥିନିଲଏସଟ୍ରାଡାୟଲ/ନରଏଥିସ୍ଟିରନ

**ଏଥିନିଲଏସଟ୍ରାଡାୟଲ/ନରଏଥିସ୍ଟିରନ** (ଇଂରାଜୀ ଭାଷାରେ **Ethinylestradiol/norethisterone**, ଅନ୍ୟ ନାମ **ethinyl estradiol/norethindrone**) ଏକ ଜନ୍ମ ନିରୋଧ ବଟିକା ଯେଉଁଥିରେ ଏକ ଏଥିନିଲଏସଟ୍ରାଡାୟଲ (ethinylestradio), ଏକ ଏସ୍ଟ୍ରୋଜେନ (estrogen)  ଓ ନରଏଥିସ୍ଟିରନ (norethisterone), ଏକ ପ୍ରୋଜେସ୍ଟେରନ (progestin) ଥାଏ । ଜନ୍ମ ନିରୋଧ (birth control), ଋତୁସ୍ରାବ (menstruation) ଲକ୍ଷଣ, ଏଣ୍ଡୋମେଟ୍ରିଓସିସ (endometriosis) ଓ ଋତୁବନ୍ଦ ଲକ୍ଷଣ (menopausal symptoms) ଇତ୍ୟାଦି ବେମାରୀମାନଙ୍କ ଚିକିତ୍ସା ନିମନ୍ତେ ବ୍ୟବ‌ହାର କରାଯାଏ । ଏହା ଔଷଧ ଗ୍ରହଣ କରିବା ସମୟରେ ଧୂମ୍ରପାନ କରିବାକୁ ମନା କରାଯାଏ । ଏହି ଔଷଧଦ୍ୱାରା ଡିମ୍ବ ସୃଷ୍ଟି ବାଧାପ୍ରାପ୍ତ ହୁଏ, ଜରାୟୁରେ ଭୃଣ ସଂସ୍ଥାପନ ସଠିକ ଭାବରେ ସମ୍ପାଦନ ହୁଏନି ଓ ଜରାୟୁଗ୍ରୀବାରେ ମ୍ୟୁକସ୍ ଅଧିକ ବ‌ହଳିଆ ହୁଏ; ଏଣୁ ଏହା କାର୍ଯ୍ୟକ୍ଷମ ହୁଏ । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ (generic medication) ବିକ୍ରୟ ହୁଏ । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ମାସର ଔଷଧ ଖର୍ଚ୍ଚ ପ୍ରାୟ ୨୫ରୁ ୫୦ ଆମେରିକୀୟ ଡଲାର । ଅନେକ ପ୍ରକାରର ବ୍ରାଣ୍ଡ ନାମରେ ଏହା ବିକ୍ରୟ ହୁଏ&nbsp;।

## ଆଧାର 
ଶ୍ରେଣୀ:ଔଷଧ
ସାନା ଖାନ

**ସାନା ଖାନ** (ଜନ୍ମ: ୨୧ ଅଗଷ୍ଟ ୧୯୮୮) ଜଣେ ଭାରତୀୟ କଥାଚିତ୍ର ଅଭିନେତ୍ରୀ, ମଡେଲ ଏବଂ ନର୍ତ୍ତକୀ । ସାନା ଜଣେ ମଡେଲ ଭାବରେ ବିଜ୍ଞାପନରେ କାର୍ଯ୍ୟ କରିବା ଆରମ୍ଭ କରିଥିଲେ । ସେ ମୁଖ୍ୟତଃ ଦକ୍ଷିଣ ଭାରତୀୟ ଚଳଚ୍ଚିତ୍ର, ଦୂରଦର୍ଶନ ବିଜ୍ଞାପନ, ଚଳଚ୍ଚିତ୍ରରେ ନୃତ୍ୟ, ଦୂରଦର୍ଶନ କାର୍ଯ୍ୟକ୍ରମ ଇତ୍ୟାଦିରେ କାମ କରିଛନ୍ତି । ୫ଟି ଭାଷାର ପ୍ରାୟ ୧୪ଟ ଚଳଚ୍ଚିତ୍ରରେ ସେ ଅଭିନୟ କରିବା ସ‌ହ ପାଖାପାଖି ୫୦ରୁ ଅଧିକ ବିଜ୍ଞାପନରେ କାମ କରିଛନ୍ତି ।
 ସାନା ମୁମ୍ବାଇରେ ତାଙ୍କର ଦ୍ୱାଦଶ ଶ୍ରେଣୀ ଯାଏଁ ପଢ଼ିଛନ୍ତି । ଅଳ୍ପ ବୟସରୁ ମଡେଲିଂରେ ଯୋଗଦେବା କାରଣରୁ ସେ ଆଉ ଅଧିକ ପଢ଼ିନାହାନ୍ତି ।

## ଅଭିନୟ ଜୀବନ
### ଚଳଚ୍ଚିତ୍ର
ମାର୍ଚ୍ଚ ୨୦୦୫ରେ ମୁକ୍ତିଲାଭ କରିଥିବା ହିନ୍ଦୀ କଥାଚିତ୍ର ୟେ ହୈ ହାଇ ସୋସାଇଟି ଜରିଆରେ ସାନା କଥାଚିତ୍ର ଜଗତରେ ପ୍ରବେଶ କରିଥିଲେ । ଏଥି ସ‌ହ ଦୂରଦର୍ଶନର ବିଜ୍ଞାପନ ଏବଂ ଅନ୍ୟାନ୍ୟ ବିଜ୍ଞାପନ ମାନଙ୍କରେ ଅଭିନୟ କରିବା ଆରମ୍ଭ କରିଥିଲେ ।

ଡିସେମ୍ବର ୨୦୦୮ରେ ମୁକ୍ତିଲାଭ କରିଥିବା ତାମିଲ କଥାଚିତ୍ର ସିଲମ୍ବଟ୍ଟାମ୍ ଜରିଆରେ ସାନା ତାମିଲ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ଅଭିନେତା ଶାହାରୁଖ ଖାଁଙ୍କ ସ‌ହ ସାନାଙ୍କର ଏକ ବିଜ୍ଞାପନ ଦେଖିବା ପରେ ଏହି ଚଳଚ୍ଚିତ୍ରର ମୁଖ୍ୟ ନାୟକ ସିଲାମ୍ବରସନ୍ ରାଜେନ୍ଦ୍ର ସାନାଙ୍କୁ ନିଜ ତରଫରୁ ଏହି ଚଳଚ୍ଚିତ୍ରରେ ଅଭିନୟ ପାଇଁ ପ୍ରସ୍ତାବ ଦେଇଥିଲେ । ଏହି ଚଳଚ୍ଚିତ୍ର ପାଇଁ ସେ ୨୦୦୯ରେ ITFAର ଶ୍ରେଷ୍ଠ ନବାଗତା ପୁରସ୍କାର ପାଇଥିଲେ ।

ଏହାପରେ ୨୦୧୦ରେ ସେ ତେଲୁଗୁ କଥାଚିତ୍ର କଲ୍ୟାଣରାମ କାଥି ଜରିଆରେ ଅଭିନେତା ନନ୍ଦମୁରୀ କଲ୍ୟାଣ ରାମଙ୍କ ସ‌ହ ତେଲୁଗୁ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । 

୨୦୧୧ରେ ସାନା କନ୍ନଡ଼ କଥାଚିତ୍ର କୁଲ୍ ଜରିଆରେ କନ୍ନଡ଼ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ୨୦୧୧ ସେପ୍ଟେମ୍ବରରେ ତାଙ୍କର ପରବର୍ତ୍ତୀ ତାମିଲ କଥାଚିତ୍ର ମୁକ୍ତିଲାଭ କରିଥିଲେ । ମଇ ୨୦୧୩ରେ ସାନାଙ୍କର ପ୍ରଥମ ମାଲାୟଲମ୍ ଚଳଚ୍ଚିତ୍ର କ୍ଲାଇମାକ୍ସ ମୁକ୍ତିଲାଭ କରିଥିଲା । ଏହି ଚଳଚ୍ଚିତ୍ରଟିର କାହାଣୀ ପ୍ରାକ୍ତନ ଅଭିନେତ୍ରୀ ସିଲ୍କ ସ୍ମିତାଙ୍କ ଜିବନୀ ଉପରେ ନିର୍ମିତ ହିନ୍ଦୀ କଥାଚିତ୍ର ଦ ଡାର୍ଟି ପିକ୍ଚର୍ସର କାହାଣୀ ପରି ଥିଲା । ୨୦୧୩ରେ ସାନାଙ୍କର ଷଷ୍ଠ ତାମିଲ କଥାଚିତ୍ର ଥଲାଇଭାନ୍ ମୁକ୍ତିଲାଭ କରିଥିଲା ।

୨୦୧୪ରେ ସାନା ଅଭିନେତା ସଲମାନ ଖାଁଙ୍କ ଚଳଚ୍ଚିତ୍ର ଜୟ ହୋରେ ଖଳନାୟିକା ଭାବରେ ଅଭିନୟ କରିଥିଲେ । ପରେ ସାନା ଅଭିନେତା ସରମଣ ଜୋସୀ ଏବଂ ଗୁରୁମୀତ ଚୌଧୁରୀଙ୍କ ସ‌ହ ବଜା ତୁମ୍ ହୋ କଥାଚିତ୍ରରେ ଅଭିନୟ କରିଥିଲେ ।

### ଦୂରଦର୍ଶନ ବିଜ୍ଞାପନ
ସାନା ପାଖାପାଖି ୫୦ଟିରୁ ଅଧିକ ବିଜ୍ଞାପନରେ ଅଭିନୟ କରିଛନ୍ତି । 

୨୦୦୭ରେ ସାନା ଅମୂଲ ମାଚୋର ବିଜ୍ଞାପନରେ ଅଭିନୟ କରିଥିଲେ । ଏହି ବିଜ୍ଞାପନଟି ବିବାଦରେ ଘେରି ଯାଇଥିଲା, ଫଳରେ ଭାରତ ସରକାର ଏହି ବିଜ୍ଞାପନର ପ୍ରସାରଣ ଉପରେ ରୋକ୍ ଲଗାଇଥିଲେ । ଏହାପରେ ପୁଣିଥରେ ସାନା ସେହି ବିଜ୍ଞାପନର ସିକୁଏଲ୍ କରିଥିଲେ, ଯାହାକି ୨୦୦୮ର ଫେବୃଆରୀରେ ମୁକ୍ତିଲାଭ କରିଥିଲା । ଏହି କାର୍ଯ୍ୟକ୍ରମରେ ସେ ଅଧିକ ଲୋକପ୍ରିୟ ହୋଇଥିଲେ ଏବଂ ଶେଷଯାଏ ତିଷ୍ଠି ରହିଥିଲେ । ମାତ୍ର ୩ୟ ସ୍ଥାନରେ ରହିଥିଲେ ।

## ଅଭିନୀତ କଥାଚିତ୍ର
* ୨୦୦୫: ୟେ ହୈ ହାଇ ସୋସାଇଟି ([ହିନ୍ଦୀ))
* ୨୦୦୬: ଏ ([ତାମିଲ ଭାଷା|ତାମିଲ)- ଅତିଥି କଳାକାର
* ୨୦୦୭: ବମ୍ବେ ଟୁ ଗୋଆ (ହିନ୍ଦୀ)- ଅତିଥି କଳାକାର
* ୨୦୦୭: ଧନ୍ ଧନାଧନ୍ ଗୋଲ୍ (ହିନ୍ଦୀ)- ଅତିଥି କଳାକାର
* ୨୦୦୮: ସିଲାମ୍ବଟ୍ଟମ୍ (ତାମିଲ)
* ୨୦୦୮: ହାଲ୍ଲା ବୋଲ୍ (ହିନ୍ଦୀ)
* ୨୦୧୦: ଥମ୍ବିକୁ ଇନ୍ଦା ଓରୁ (ତାମିଲ‌)
* ୨୦୧୦: କଲ୍ୟାଣରାମ କାଥି (ତେଲୁଗୁ)
* ୨୦୧୧: ଗ‌ଗନମ୍ (ତେଲୁଗୁ)
* ୨୦୧୧: ପାୟନମ୍ (ତାମିଲ)
* ୨୦୧୧: କୁଲ୍ (କନ୍ନଡ଼)
* ୨୦୧୧: ଆୟିରାମ୍ ଭିଲ୍ଲାକୁ (ତାମିଲ)
* ୨୦୧୨: ମିଷ୍ଟର ନୂକାୟା(ତେଲୁଗୁ)
* ୨୦୧୩: ଓରୁ ନ‌ଡ଼ିଗାୟାଁ ଡାଏରୀ (ତାମିଲ)
* ୨୦୧୩: କ୍ଲାଇମେକ୍ସ (ମାଲାୟଲମ)
* ୨୦୧୩: ଥଲାଇବାନ୍ (ତାମିଲ)
* ୨୦୧୪: ଜୟ ହୋ (ହିନ୍ଦୀ)
* ୨୦୧୬: ବଜା ତୁମ୍ ହୋ (ହିନ୍ଦୀ)
* ୨୦୧୭: ଟେଲେଟ୍: ଏକ୍ ପ୍ରେମ୍ କଥା (ହିନ୍ଦୀ)

## ଆଧାର
## ଅଧିକ ତ‌ଥ୍ୟ
* 

ଶ୍ରେଣୀ:୧୯୮୭ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ
ଶ୍ରେଣୀ:ତେଲୁଗୁ କଥାଚିତ୍ର ଅଭିନେତ୍ରୀ
ଶ୍ରେଣୀ:ତାମିଲ କଥାଚିତ୍ର ଅଭିନେତ୍ରୀ
ଶ୍ରେଣୀ:କନ୍ନଡ଼ କଥାଚିତ୍ର ଅଭିନେତ୍ରୀ
ବିଟକଏନ

**ବିଟ କଏନ** ଏକ ଗୁପ୍ତ ମୁଦ୍ରା ବା ଅଦୃଶ୍ୟ କ୍ୟାଶ ଅଟେ । ଏହାକୁ ଅନଲାଇନ ୱାଲେଟ ମଧ୍ୟ କୁହାଯାଏ । ଅନଲାଇନରେ ଦ୍ରବ୍ୟ କ୍ରୟ ପାଇଁ ଏହାକୁ ବ୍ୟବହାର କରାଯାଏ । ସାଂଖିକ ଦେଣନେଣ ( ଡିଜିଟାଲ ପେମେଣ୍ଟ )ର ଏହା ଏକ ମାଧ୍ୟମ ଅଟେ । ବିଟ କଏନଦ୍ୱାରା ବିଶ୍ୱର ଯେକୌଣସି ସ୍ଥାନରୁ ସିଧାସଳଖ କିଣାବିକା କରାଯାଇ ପାରେ । ଏକ ଅଜ୍ଞାତ ପ୍ରୋଗ୍ରାମର କିମ୍ବା ସତୋଶୀ ନାକାମୋତୋ ନାମକ ଏକ ପ୍ରୋଗ୍ରାମର ଗୋଷ୍ଠୀଦ୍ୱାରା ଉଦ୍ଭାବିତ ହୋଇଥିଲା । ଏହାକୁ ଓପନ ସୋର୍ସରେ ୨୦୦୯ ମସିହାରେ ଛଡ଼ାଯାଇଥିଲା ।

ଏହା ଏକ ବର୍ଚ୍ଚୁଆଲ ମୁଦ୍ରା ହୋଇଥିବାରୁ ବିଶ୍ୱର କୌଣସି ସରକାରଙ୍କ ଏହା ଉପରେ ନିୟନ୍ତ୍ରଣ ନାହିଁ । ଏହି ମୁଦ୍ରାକୁ କୌଣସି ବ୍ୟାଙ୍କଦ୍ୱାରା ଜାରି କରାଯାଇ ନାହିଁ । ଯେହେତୁ ଏହା କୌଣସି ଦେଶଦ୍ୱାରା ଜାରି କରାଯାଇ ନାହିଁ ତେଣୁ ଏହା ଉପରେ କୌଣସି ଟିକସ ବ୍ୟବସ୍ଥା ମଧ୍ୟ ନାହିଁ । ଏହାକୁ ଡଲାର କିମ୍ବା ୟୁରୋ ବିନିମୟରେ କିଣାଯାଇପାରିବ । ଆବଶ୍ୟକ ସମୟରେ ଏହାକୁ ସରକାରଙ୍କଠାରୁ ଲୁଚାଇ ରଖାଯାଇ ପାରିବ । ଯଦିଓ ବ୍ୟକ୍ତିଗତ ତଥ୍ୟ ହାସଲ କରାଯାଇପାରେନାହିଁ, ଏହି ବିଟକଏନ କେଉଁ ସ୍ଥାନରୁ କେଉଁ ସ୍ଥାନକୁ ଯାଉଛି ତାହା ଜାଣିହେବ । ପ୍ରାରମ୍ଭିକ ସମୟରେ କମ୍ପ୍ୟୁଟରରେ ଜଟିଳ କାର୍ଯ୍ୟ ପ୍ରତିବଦଳରେ ଏହି ବିଟ କଏନ ରୋଜଗାର କରାଯାଉଥିଲା । ଯେହେତୁ କଏନ କୋଡ଼ଦ୍ୱାରା ପ୍ରସ୍ତୁତ କରାଯାଇଥାଏ, ତେଣୁ ଏହାକୁ ନଷ୍ଟ କିମ୍ବା ଜବତ କରିବା ଅସମ୍ଭବ । ୨୦୧୭ ମସିହା ସୁଦ୍ଧା ଏକ ଅନୁମାନ ଅନୁଯାୟୀ ସମ୍ପ୍ରତ୍ତି ସମଗ୍ର ବିଶ୍ୱରେ ଦେଢ଼ କୋଟି ବିଟ କଏନର ପ୍ରଚଳନ ହେଉଛି । ବିଟ କଏନ କିଣିବାକୁ ହେଲେ ବ୍ୟକ୍ତିଙ୍କୁ ନିଜ ଠିକଣା ପଞ୍ଜିକୃତ କରିବାକୁ ପଡ଼େ । ଏହି ଠିକଣା ପରବର୍ତ୍ତୀ ସମୟରେ ୨୭ରୁ୩୪ଟି ଅକ୍ଷର ଓ ସଂଖ୍ୟା ବିଶିଷ୍ଟ କୋଡ଼ରେ ପରିଣତ ହୋଇଯାଇ ଏହି କୋଡ଼ କଏନ କିଣାବିକାର ଏକମାତ୍ର ମାଧ୍ୟମରେ ପରିଣତ ହୋଇଥାଏ । ଏଭଳି ଭାର୍ଚୁଆଲ ଠିକଣାର କୌଣସି ତଥ୍ୟକୁ ସଂରକ୍ଷଣ କରାଯାଉନଥିବାରୁ କଏନ ବ୍ୟବହାରକାରୀ ନିଜ ଠିକଣା ଗୁପ୍ତ ରଖିପାରେ । ଏହି ଗୁପ୍ତ ଠିକଣା ବିଟକଏନ ବ୍ୟାଗରେ ରହିବା ସହ ବିଟକଏନ ମଧ୍ୟ ସଂରକ୍ଷିତ ରଖାଯାଏ  ।

## ପ୍ରଚଳନ
ବର୍ଚୁଆଲ କରେନ୍ସି ତଥା ବିଟକଏନର ଲୋକପ୍ରିୟତାର ପ୍ରମାଣ ୨୦୧୭ ମାର୍ଚ୍ଚରେ ପ୍ରମାଣିତ ହୋଇଥିଲା । ଗୋଟିଏ ବିଟକଏନର ମୂଲ୍ୟ ୩୧.୧୦୩ଗ୍ରାମ ସୁନାଠାରୁ ଅଧିକ ହୋଇଯାଇଥିଲା । ୨ମାର୍ଚ୍ଚ ଅନ୍ତରାଷ୍ଟ୍ରୀୟ ବଜାରରେ ଗୋଟିଏ ବିଟକଏନର ମୂଲ୍ୟ ୧୨୬୮ଡଲାରରେ ପହଞ୍ଚିଥିଲା, ସେତେବେଳେ ୧୨୩୩ ଡଲାରରେ ୩.୧୦୩ଗ୍ରାମ ସୁନା ବିକ୍ରି ହେଉଥିଲା । ବିଟକଏନର ଲୋକପ୍ରିୟତା ବାସ୍ତବରେ ସମଗ୍ର ବିଶ୍ୱର ଅର୍ଥନୀତିକୁ ସମାନ୍ତରାଳରେ ପରିଚାଳିତ ହେଉଥିଲେ ମଧ୍ୟ ଏହାର ବିଶ୍ୱାସନୀୟତାକୁ ନେଇ କେତେକ ଅର୍ଥନୈତିକ ସନ୍ଦେହ ପ୍ରକାଶ କରିଛନ୍ତି । ସମଗ୍ର ବିଶ୍ୱର ଅର୍ଥ ବ୍ୟବସ୍ଥା ଡଲାର ଅଧୀନରେ ରହିଥିଲେ ମଧ୍ୟ ବିଟକଏନ ଅର୍ଥବ୍ୟବସ୍ଥାରେ ନିଜ ସ୍ୱତନ୍ତ୍ରତା ରକ୍ଷା କରି ଆସିଛି ।
### ଇତିହାସ
୨୦୧୭ ମସିହା ନଭେମ୍ବର ମାସରେ ବିଟକଏନର ମୂଲ୍ୟ ୧୦,୦୦୦ ଡ଼ଲାରରେ ପହଞ୍ଚି ଏକ ନୂଆ ଇତିହାସ ସୃଷ୍ଟି କରିଥିଲା ।
୨୦୧୭ ମସିହା ଡିସେମ୍ବର ୨୨ ତାରିଖରେ ବିଟକଏନ ଏବଂ ଅନ୍ୟ ଗୁପ୍ତ ମୁଦ୍ରାର ଦରରେ ପ୍ରଥମ କରି ବହୁଳ ମାତ୍ରାରେ ହ୍ରାସ ଦେଖା ଦେଇ ଥିଲା । 
### ଅପରାଧ
ଏହାକୁ ମାଧ୍ୟମ କରି ସାଇବର ଅପାରାଧମାନ ଘଟିବାର ନଜିର ଅଛି । କିଛି ଦିନ ପୂର୍ବେ ଋଷ ସମେତ ଏକାଧିକ ରାଷ୍ଟ୍ରର ଗୁରୁତ୍ୱପୂର୍ଣ୍ଣ ତଥ୍ୟକୁ ହ୍ୟାକରମାନେ ବନ୍ଧକ ରଖି ୬୦୦ ବିଟକଏନ ଦାବୀ କରିଥିଲେ । ରେନସସମୱେର ଭାଇରସ ତଥା ୱାନାକ୍ରାଏ ୱର୍ମଦ୍ୱାରା ସମଗ୍ର ବିଶ୍ୱର ୨ଲକ୍ଷରୁ ଊର୍ଦ୍ଧ୍ୱର କମ୍ପ୍ୟୁଟରରୁ ଗୁରୁତ୍ୱପୂର୍ଣ୍ଣ ତଥ୍ୟକୁ ହ୍ୟାକର ବନ୍ଧକ କରି ନେଇଥିଲେ । ଏହି ହ୍ୟାକିଂରେ ହ୍ୟାକରମାନେ ବିଟକଏନ ଦାବି କରିଥିଲେ ।

### ଅପରାଧ
ଏହାକୁ ମାଧ୍ୟମ କରି ସାଇବର ଅପାରାଧମାନ ଘଟିବାର ନଜିର ଅଛି । କିଛି ଦିନ ପୂର୍ବେ ଋଷ ସମେତ ଏକାଧିକ ରାଷ୍ଟ୍ରର ଗୁରୁତ୍ୱପୂର୍ଣ୍ଣ ତଥ୍ୟକୁ ହ୍ୟାକରମାନେ ବନ୍ଧକ ରଖି ୬୦୦ ବିଟକଏନ ଦାବୀ କରିଥିଲେ । ରେନସସମୱେର ଭାଇରସ ତଥା ୱାନାକ୍ରାଏ ୱର୍ମଦ୍ୱାରା ସମଗ୍ର ବିଶ୍ୱର ୨ଲକ୍ଷରୁ ଊର୍ଦ୍ଧ୍ୱର କମ୍ପ୍ୟୁଟରରୁ ଗୁରୁତ୍ୱପୂର୍ଣ୍ଣ ତଥ୍ୟକୁ ହ୍ୟାକର ବନ୍ଧକ କରି ନେଇଥିଲେ । ଏହି ହ୍ୟାକିଂରେ ହ୍ୟାକରମାନେ ବିଟକଏନ ଦାବି କରିଥିଲେ ।

## ଆଧାର
ଶ୍ରେଣୀ:ମୁଦ୍ରା
ଚିତ୍ରଙ୍ଗଦା ସିଂହ

**‌ଚିତ୍ରଙ୍ଗଦା ସିଂହ‌** (ଜନ୍ମ: ୩୦ ଅଗଷ୍ଟ ୧୯୭୬) ଜଣେ ଭାରତୀୟ କଥାଚିତ୍ର ଅଭିନେତ୍ରୀ । ସେ ମୁଖ୍ୟତଃ ହିନ୍ଦୀ କଥାଚିତ୍ରରେ ଅଭିନୟ କରନ୍ତି । ୟେ ଶାଲୀ ଜିନ୍ଦେଗି, ହଜାରୋଁ ଖ୍ୱାଇସେଁ ଏଇସି, ଦେସି ବଏଜ୍, ଇନ୍‌କାର୍, ଆଇ ମି ଔର୍ ମେଁ ଭଳି କଥାଚିତ୍ରରେ ଚିତ୍ରଙ୍ଗଦା ଅଭିନୟ କରିଛନ୍ତି ।

## ପ୍ରାରମ୍ଭିକ ଜୀବନ
ଚିତ୍ରଙ୍ଗଦା ୩୦ ଅଗଷ୍ଟ ୧୯୭୬ରେ ରାଜସ୍ତାନର ଯୋଧପୁରଠାରେ ଏକ ହିନ୍ଦୁ ପରିବାରରେ ଜନ୍ମଗ୍ରହଣ କରିଥିଲେ । ତାଙ୍କ ବାପା କର୍ଣ୍ଣେଲ ନିରଞ୍ଜନ ସିଂହ, ଜଣେ ପ୍ରାକ୍ତନ ଭାରତୀୟ ସେନା ଅଧିକାରୀ  । ତାଙ୍କ ଭାଇ ଦିଗ୍‌ବିଜୟ ସିଂହ, ଜଣେ ଗଲ୍ଫ ଖେଳାଳୀ । ମୀରୁଟ୍‌ର ସୋଫିଆ ବାଳିକା ବିଦ୍ୟାଳୟରୁ ଚିତ୍ରଙ୍ଗଦାଙ୍କର ବିଦ୍ୟାଳୟ ଶିକ୍ଷା ଶେଷ ହେବା ପରେ ସେ ଦିଲ୍ଲୀର ଲେଡି ଆର୍‌ୱିନ୍ କଲେଜରୁ ଗୃହ ବିଜ୍ଞାନରେ ସ୍ନାତକ ହାସଲ କରିଥିଲେ । ଚିତ୍ରଙ୍ଗଦା କଥକ ନୃତ୍ୟର ମୌଳିକ ଭଙ୍ଗୀଗୁଡ଼ିକ ଶିକ୍ଷା କରିଥିଲେ ।

## ଅଭିନୟ ଜୀବନ
ଚିତ୍ରଙ୍ଗଦା ପ୍ରଥମେ ଜନେ ମଡେଲ ଭାବରେ କାର୍ଯ୍ୟ ଆରମ୍ଭ କରିଥିଲେ । ସେ ତାଙ୍କର ସ୍ନାତକ ହାସଲ ପରେ ଆଇସିଆଇସିଆଇ ବ୍ୟାଙ୍କ ଏବଂ ଅଲ୍ଲୁକ୍କାସ୍ ଗ‌ହଣାର ବିଜ୍ଞାପନରେ ଅଭିନୟ କରିଥିଲେ । ଗୁଲ୍‌ଜାର୍‌ଙ୍କର ଏକ ଗୀତ ‌ସନ୍‌ସେଟ୍ ପଏଣ୍ଟ‌ରେ ଚିତ୍ରଙ୍ଗଦା ନୃତ୍ୟ କରିଥିଲେ । ଏହି ନୃତ୍ୟ ଜରିଆରେ ସେ ଲୋକଲୋଚନ‌କୁ ଆସିଥିଲେ ।

୨୦୦୩ରେ ସୁଧିର ମିଶ୍ରଙ୍କର ଚଳଚ୍ଚିତ୍ର ‌ହଜାରୋଁ ଖ୍ୱାଇସେଁ ଏଇସି‌ ଜରିଆରେ ଚିତ୍ରଙ୍ଗଦା କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ଏହି ଚଳଚ୍ଚିତ୍ର ପାଇଁ ସେ ସମୀକ୍ଷକଙ୍କଠାରୁ ଭଲ ମନ୍ତବ୍ୟ ପାଇଥିଲେ । ଏହାପରେ ସେ ହିନ୍ଦୀ କଥାଚିତ୍ର ‌କଲ୍: ୟେଷ୍ଟରଡେ ଆଣ୍ଡ ଟୁମୋରୋ‌ରେ ୨୦୦୫ରେ ଅଭିନୟ କରିଥିଲେ ।

୨୦୦୫ରୁ ୨୦୦୮ ଯାଏଁ ସେ ଅଭିନୟ ଦୁନିଆରେ ଦୂରେଇ ଯାଇଥିଲେ । ୨୦୦୮ରେ ସେ ନିର୍ଦ୍ଦେଶକ ଓନିର୍‌ଙ୍କ ଚଳଚ୍ଚିତ୍ର ‌ସରି ଭାଇ‌ରେ ସଞ୍ଜୟ ସୁରୀଙ୍କ ସ‌ହ ମୁଖ୍ୟ ଭୂମିକାରେ ଅଭିନୟ କରିଥିଲେ । ଏହି ଚଳଚ୍ଚିତ୍ରଟି ୨୦୦୮ର ମୁମ୍ବାଇ ଆକ୍ରମଣ ସମୟରେ ମୁକ୍ତିଲାଭ କରିଥିଲେ ।

ଏହାପରେ ସେ ୨୦୧୧ରେ ସୁଧୀର ମିଶ୍ରଙ୍କର ଚଳଚ୍ଚିତ୍ର ‌ୟେ ଶାଲୀ ଜିନ୍ଦେଗୀ‌ରେ ଅଭିନୟ କରିଥିଲେ । ଏହାପରେ ସେ ରୋହିତ ଧବନଙ୍କର ନିର୍ଦ୍ଦେଶିତ ଚଳଚ୍ଚିତ୍ର ‌ଦେଶି ବୟେଜ୍‌‌ରେ ଅଭିନୟ କରିଥିଲେ । ଏହି ଚଳଚ୍ଚିତ୍ରରେ ତାଙ୍କ ସ‌ହ ଦୀପିକା ପାଦୁକୋନ, ଅକ୍ଷୟ କୁମାର ଏବଂ ଜନ୍ ଆବ୍ରାହମ ମୁଖ୍ୟ ଭୂମିକାରେ ଅଭିନୟ କରିଥିଲେ । ୨୦୧୨ରେ ସେ ଅଭିନେତା ଅକ୍ଷୟ କୁମାରଙ୍କ ଚଳଚ୍ଚିତ୍ର ଯୋକରରେ ଏକ ସ୍ୱତନ୍ତ୍ର ଭୂମିକାରେ ଅଭିନୟ କରିଥିଲେ । ୨୦୧୩ରେ ସେ ହିନ୍ଦୀ କଥାଚିତ୍ର ‌ଆଇ ମି ଔର୍ ମେଁ‌ରେ ଅଭିନେତା ଜନ୍ ଆବ୍ରାହମ୍‌ଙ୍କ ସ‌ହ ଅଭିନୟ କରିଥିଲେ । ୨୦୧୪ରେ ସେ ତାମିଲ କଥାଚିତ୍ର ‌ଅଞ୍ଜାନ୍‌)ରେ ଅଭିନେତା ସୁର୍ଯ୍ୟ ଶିବକୁମାରଙ୍କ ସ‌ହ ଏକ ଗୀତରେ ନୃତ୍ୟ କରିଥିଲେ । ୨୦୧୩ରେ ସେ ସୁଧିର ମିଶ୍ରଙ୍କର ଏକ ଛୋଟ ଚଳଚ୍ଚିତ୍ର ‌କିର୍ଚ୍ଚିୟାଁ‌ରେ ଅଭିନୟ କରିଥିଲେ ।

୨୦୧୫ରେ ସେ ଅକ୍ଷୟ କୁମାରଙ୍କ ଚଳଚ୍ଚିତ୍ର ‌ଗବର୍ ଇଜ୍ ବ୍ୟାକ୍‌‌ରେ ଏକ ଆଇଟମ୍ ଗୀତରେ ନୃତ୍ୟ କରିଥିଲେ ।

## ବିଜ୍ଞାପନ ଏବଂ ମୁଖ୍ୟ ପ୍ରଚାରକ
ଚିତ୍ରଙ୍ଗଦା ଏୟାରଟେଲ, ପାରାଚ୍ୟୁଟ୍, ପୁମା, ବୋର୍ଗେଜ୍ ଅଲିଭ୍ ଅଏଲ୍, ଗ୍ରାନିୟର୍, ଅଲିଭା କ୍ରାକର୍ସ, ତାଜ୍ ମ‌ହଲ୍ ଚାହା ଏବଂ ଜୋୟାଲୁକ୍କ୍‌ସ୍ ଗ‌ହଣା ଆଦିର ବିଜ୍ଞାପନ ପାଇଁ ମୁଖ୍ୟ ପ୍ରଚାରକ ଭାବରେ କାର୍ଯ୍ୟ କରିଥିଲେ । ସେ ଟାଟା କମ୍ପାନୀର ତନିସ୍କ ପାଇଁ ମଧ୍ୟ ପ୍ରଚାର କରିଥିଲେ । ଏଥି ସ‌ହ ସେ ଟାଇଟନ୍ କମ୍ପାନୀର ଆଇ୍ ପ୍ଲସ୍ ପାଇଁ ମଧ୍ୟ ପ୍ରଚାରକ ଭାବରେ କାର୍ଯ୍ୟ କରିଥିଲେ ।

## ନିଜ ଜୀବନ
ଚିତ୍ରଙ୍ଗଦା ଜଣେ ଗଲ୍ଫ ଖେଳାଳୀ ଜ୍ୟୋତି ରାନ୍ଧ‌ୱାଲାଙ୍କୁ ୨୦୦୧ରେ ବିବାହ କରିଥିଲେ । ୨୦୧୩ରେ ଉଭୟଙ୍କ ମଧ୍ୟରେ ବିବାହ ବିଚ୍ଛେଦ ଘଟିଲା ଏବଂ ପରେ ଉଭୟ ୨୦୧୪ରେ ଛାଡ଼ପତ୍ର ନେଇ ସରକାରୀ ଭାବରେ ଅଲଗା ହୋଇଯାଇଥିଲେ । ସେମାନଙ୍କର ଗୋଟିଏ ପୁଅ ଅଛି, ଜୁରାବର । ସେ ତା' ମାଆ ଅର୍ଥାତ ଚିତ୍ରଙ୍ଗଦାଙ୍କ ପାଖରେ ରହୁଛି ।

## ଅଭିନୀତ କଥାଚିତ୍ର
* ୨୦୦୩: ହଜାରୋଁ ଖ୍ୱାଇସେଁ 
* ୨୦୦୫: କଲ୍: ୟେଷ୍ଟରଡେ ଆଣ୍ଡ ଟୁମୋରୋ
* ୨୦୦୮: ସରି ଭାଇ
* ୨୦୧୧: ୟେ ଶାଲୀ ଜିନ୍ଦେଗୀ
* ୨୦୧୧: ଦେଶି ବୟେଜ୍
* ୨୦୧୨: ଜୋକର୍
* ୨୦୧୩: ଇନ୍‌କାର୍
* ୨୦୧୩: ଆଇ ମି ଔର୍ ମେଁ
* ୨୦୧୩: କିର୍ଚ୍ଚିୟାଁ
* ୨୦୧୪: ଅଞ୍ଜାନ୍ (ତାମିଲ କଥାଚିତ୍ର)
* ୨୦୧୫: ଗବର୍ ଇଜ୍ ବ୍ୟାକ୍

## ଆଧାର
## ଅଧିକ ତ‌ଥ୍ୟ
* 

ଶ୍ରେଣୀ:୧୯୭୬ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ
ଡେଜି ଶାହା

**ଡେଜି ଶାହା** (ଜନ୍ମ: ୨୫ ଅଗଷ୍ଟ ୧୯୮୪) ଜଣେ ଭାରତୀଯ କଥାଚିତ୍ର ଅଭିନେତ୍ରୀ, ମଡେଲ, ନର୍ତ୍ତକୀ ଏବଂ ନୃତ୍ୟ ଶିକ୍ଷିକା । ସେ ନୃତ୍ୟଗୁରୁ ଗଣେଶ ଆଚାର୍ଯ୍ୟଙ୍କ ସ‌ହ ୧୦ବର୍ଷ ଧରି କାମ କରିଥିଲେ । ୨୦୧୦ରେ ସେ ଏକ ମଲାୟଲମ୍ ଏବଂ ତାମିଲ ଦ୍ୱିଭାଷୀ କଥାଚିତ୍ର ବନ୍ଦେ ମାଆତରମରେ ଅତିଥି କଳାକାର ଭାବରେ ଅଭିନୟ କରିଥିଲେ । ଏହାପରେ ସେ ୨୦୧୧ରେ କନ୍ନଡ଼ ଚଳଚ୍ଚିତ୍ର ବଡିଗାର୍ଡ଼ ଜରିଆରେ ମୁଖ୍ୟ ଭୂମିକାରେ ଅଭିନୟ ଜଗତରେ ପ୍ରବେଶ କରିଥିଲେ । ଏହାପରେ ସେ ୨୦୧୪ରେ ଅଭିନେତା ସଲମାନ ଖାଁଙ୍କ ସ‌ହ ଜୟ ହୋ ଚଳଚ୍ଚିତ୍ର ଜରିଆରେ ହିନ୍ଦୀ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ ।

## ପ୍ରାରମ୍ଭିକ ଜୀବନ
ଡେଜି ୨୫ ଅଗଷ୍ଟ ୧୯୮୪ରେ ମହାରଷ୍ଟ୍ରର ଏକ ଗୁଜରାଟି ପରିବାରରେ ଜନ୍ମଗ୍ରହଣ କରିଥିଲେ ।  ସେ ଛୋଟବେଳୁ ନୃତ୍ୟ ପ୍ରତି ଆକର୍ଷିତ ହୋଇଥିଲେ ଏବଂ ନୃତ୍ୟ ଶିକ୍ଷା କରିଥିଲେ । 

ସେ ମୁମ୍ବାଇର ଖଲ୍‌ସା କଲେଜରେ ପଢ଼ୁଥିଲେ । ଡେଜି ଦଶମ ଶ୍ରେଣୀରେ ପଢ଼ୁଥିବା ବେଳେ ଏମ୍.ଏସ୍ ଡୋମ୍ବିଲୀ ପ୍ରତିଯୋଗିତାରେ ମିସ୍ ଫଟୋଜେନିକ୍ ପୁରସ୍କାର ପାଇଥିଲେ ।

## ଅଭିନୟ ଜୀବନ
ଡେଜି ଚଳଚ୍ଚିତ୍ରରେ ନୃତ୍ୟ ଶିକ୍ଷା ଦେବା ପରେ ମଡେଲିଂରେ ମଧ୍ୟ ଯୋଗ ଦେଇଥିଲେ । ବିଭିନ୍ନ ପ୍ରକାରର ପେପର ବିଜ୍ଞାପନ ଏବଂ ଫଟୋ ସୁଟ୍‌ରେ ସେ ଯୋଗଦେଇଥିଲେ । 

କନ୍ନଡ଼ ଚଳଚ୍ଚିତ୍ର ନିର୍ଦ୍ଦେଶକ ହର୍ଷ ଡେଜିଙ୍କୁ ଚଳଚ୍ଚିତ୍ର ପାଇଁ ପ୍ରସ୍ତାବ ଦେଇଥିଲେ । ହିନ୍ଦୀ କଥାଚିତ୍ର ଅଭିନେତା ଶନି ଦେଓଲ ଏବଂ ତବୁଙ୍କ ଅଭିନୀତ ଚଳଚ୍ଚିତ୍ର ଖୁଦା କସମ‌ରେ ସେ ମଧ୍ୟ ଏକ ଆଇଟମ ନୃତ୍ୟ କରିଥିଲେ ।

ଏହାପରେ ୨୦୧୪ରେ ଅଭିନେତା ସଲମାନ ଖାଁଙ୍କ ସ‌ହ ଡେଜି ହିନ୍ଦୀ କଥାଚିତ୍ର ଜଗତରେ ଜୟ ହୋ ଚଳଚ୍ଚିତ୍ର ଜରିଆରେ ପ୍ରବେଶ କରିଥିଲେ । ପରେ ୨୦୧୫ରେ ସେ ହେଟ୍ ଷ୍ଟୋରୀ-୩ରେ ମଧ୍ୟ ଅଭିନୟ କରିଥିଲେ ।

## ଅଭିନୀତ କଥାଚିତ୍ର
* ୨୦୦୩: ତେରେନାମ୍ (ହିନ୍ଦୀ)
* ୨୦୦୪: ମସ୍ତି (ହିନ୍ଦୀ)
* ୨୦୦୬: ହମ୍‌କୋ ଦିୱାନା କର୍‌ଗୟେ (ହିନ୍ଦୀ)
* ୨୦୦୭: ପୋରୀ (ତାମିଲ)
* ୨୦୧୦: ଡିପାର୍ଟମେଣ୍ଟ (ହିନ୍ଦୀ)
* ୨୦୧୦: ବନ୍ଦେ ମାଆତରମ୍ (ତାମିଲ/ମାଲାୟଲମ୍)
* ୨୦୧୦: ଖୁଦା କସମ୍ (ହିନ୍ଦୀ)
* ୨୦୧୧: ବଡି ଗାର୍ଡ଼ (କନ୍ନଡ଼)
* ୨୦୧୧: ଭଦ୍ରା (କନ୍ନଡ଼)
* ୨୦୧୩: ଗଜେନ୍ଦ୍ର (କନ୍ନଡ଼)
* ୨୦୧୩: ବ୍ଲଡି ଇସ୍କ (ହିନ୍ଦୀ)
* ୨୦୧୩: ବଚ୍ଚନ (କନ୍ନଡ଼)
* ୨୦୧୪: ଜୟ ହୋ (ହିନ୍ଦୀ)
* ୨୦୧୪: ସ୍ପାର୍କ (ହିନ୍ଦୀ)
* ୨୦୧୪: ଆକ୍ରମଣ (କନ୍ନଡ଼)
* ୨୦୧୫: ହେଟ୍ ଷ୍ଟୋରୀ-୩ (ହିନ୍ଦୀ)

## ଆଧାର
## ଅଧିକ ତ‌ଥ୍ୟ
*

ଶ୍ରେଣୀ:୧୯୮୪ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ
ଫ୍ଲୁଡ୍ରୋକର୍ଟିଜୋନ

**ଫ୍ଲୁଡ୍ରୋକର୍ଟିଜୋନ** (ଇଂରାଜୀ ଭାଷାରେ **Fludrocortisone**, ବିକ୍ରୟ ନାମ **ଫ୍ଲୋରିନେଫ**/**Florinef**) ଏକ କର୍ଟିକୋସ୍ଟିରଏଡ (corticosteroid) ଯାହା ଆଡ୍ରେନୋଜାନିଟାଲ ସିଣ୍ଡ୍ରୋମ (adrenogenital syndrome), ପୋସ୍ଚୁରାଲ ହାଇପୋଟେନସନ (postural hypotension) ଓ ଆଡ୍ରେନାଲ ଇନସଫିସିଏନ୍‌ସି (adrenal insufficiency) ରୋଗମାନଙ୍କ ଚିକିତ୍ସାରେ ବ୍ୟବ‌ହାର କରାଯାଏ । ଆଡ୍ରେନାଲ ଇନସଫିସିଏନ୍‌ସି ଥିଲେ ଏହା ସ‌ହିତ ହାଇଡ୍ରୋକର୍ଟିଜୋନ ଦିଆଯାଏ ।  ଏହା ପାଟିରେ ଦିଆଯାଏ ।

ଫ୍ଲୁଡ୍ରୋକର୍ଟିଜୋନର ସାଧାରଣ ପାର୍ଶ ପ୍ରତିକ୍ରିୟାରେ ଉଚ୍ଚ ରକ୍ତଚାପ (high blood pressure), ଫୁଲା, ହୃଦ୍‌ପାତ ଓ ନିମ୍ନ ରକ୍ତ ପଟାସିଅମ (low blood potassium) ଆଦି ଦେଖାଯାଏ । ଅନ୍ୟାନ୍ୟ ପ୍ରତିକ୍ରିୟାରେ ଇମ୍ମ୍ୟୁନିଟି ଦମନ (low immune system function), ପରଳ, ମାଂସପେଶୀ ଦୁର୍ବଳତା ଓ ମନୋଭାବ ପରିବର୍ତ୍ତନ ଆଦି ଦେଖାଯାଏ । ଫ୍ଲୁଡ୍ରୋକର୍ଟିଜୋନ ମୂଖ୍ୟତଃ ମିନେରାଲୋକର୍ଟିକଏଡ (mineralocorticoid) ହୋଇଥିଲେ ମଧ୍ୟ ତାହାର ଗ୍ଲୁକୋକର୍ଟିକଏଡ (glucocorticoid) ପ୍ରଭାବ ଅଛି ।&nbsp; ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଇଂଲଣ୍ଡରେ ଏହି  ଔଷଧର ଏକ ମାସର ଖର୍ଚ୍ଚ ପ୍ରାୟ ୧.୫୨ ପାଉଣ୍ଡ । ଯୁକ୍ତରାଷ୍ଟ୍ର ଆମେରିକାରେ ଔଷଧର ଏକ ମାସର ଖର୍ଚ୍ଚ ପ୍ରାୟ ୧୧.୯୬ ଆମେରିକୀୟ ଡଲାର ।

## ଆଧାର 
ଶ୍ରେଣୀ:ଔଷଧ
ଇଶା ଗୁପ୍ତା

**ଇଶା ଗୁପ୍ତା** (ଜନ୍ମ: ୨୮ ନଭେମ୍ବର ୧୯୮୫)

ଇଶା ୨୦୦୭ରେ ଫେମିନା ମିସ୍ ଇଣ୍ଡିଆ ପ୍ରତିଯୋଗିତାରେ ଭାଗନେଇଥିଲେ । ସେଠାରେ ସେ ମିସ୍ ଇଣ୍ଡିଆ ଇଣ୍ଟରନ୍ୟାସଲାନ୍ ଭାବେ ବିଜୟୀ ହୋଇଥିଲେ ଏବଂ ପରେ ମିସ୍ ଇଣ୍ଟରନ୍ୟାସଲାନ୍‌ରେ ମଧ୍ୟ ଅଂଶଗ୍ରହଣ କରିଥିଲେ । ଏହାପରେ ସେ ଚଳଚ୍ଚିତ୍ରରେ ଅଭିନୟ କରିବା ପାଇଁ ସୁଯୋଗ ପାଇଥିଲେ । ୨୦୧୨ରେ ଇଶା ଅଭିନେତା ଇମ୍ରାନ ହାସିମ୍‌ଙ୍କ ସ‌ହ ଜନ୍ନତ୍‌-୨ରେ ପ୍ରଥମ କରି ଅଭିନୟ ଜଗତରେ ପ୍ରବେଶ କରିଥିଲେ । ଏହି ଚଳଚ୍ଚିତ୍ର ପାଇଁ ସେ ୨୦୧୩ ଫିଲ୍ମ‌ଫେୟାରରେ ଶ୍ରେଷ୍ଠ ନବାଗତା ଭାବରେ ମନୋନୀତ ହୋଇଥିଲେ । ଏହାପରେ ସେ ଚକ୍ରବ୍ୟୁହ, ହମ୍‌ସକଲ୍‌ସ୍, ରାଜ୍ 3D, ରୁସ୍ତମ୍ ଭଳି କଥାଚିତ୍ରରେ ଅଭିନୟ କରିଛନ୍ତି ।

## ପ୍ରାରମ୍ଭିକ ଜୀବନ
ଇଶା ୨୮ ନଭେମ୍ବର ୧୯୮୫ରେ ନୂଆ ଦିଲ୍ଲୀରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ଜଣେ ଅବସରପ୍ରାପ୍ତ ବାୟୁସେନା ଅଧିକାରୀ ଏବଂ ମାଆ ଜଣେ ଗୃହିଣୀ । ତାଙ୍କର ଜଣେ ଭଉଣୀ ଅଛନ୍ତି ନେହା । ସେ ମଣିପାଳ ବିଶ୍ୱ ବିଦ୍ୟାଳୟ, କର୍ଣାଟକରେ ଗଣ ଯୋଗାଯୋଗ ବିଷୟରେ ପଢ଼ୁଥିଲା ବେଳେ ମିସ୍ ଇଣ୍ଡିଆ ପ୍ରତିଯୋଗିତା ପାଇଁ ଯାଇଥିଲେ ।

## ଅଭିନୟ ଜୀବନ
ଇଶା ୨୦୦୭ରେ ଫେମିନା ମିସ୍ ଇଣ୍ଡିଆ ପ୍ରତିଯୋଗିତାରେ ଅଂଶଗ୍ରହଣ କରିଥିଲେ, ଯେଉଁଥିରେ ସେ ମିସ୍ ଫଟୋଜେନିକ୍ ପୁରସ୍କାର ପାଇଥିଲେ । ଏବଂ ୩ୟ ସ୍ଥାନରେ ରହିଥିଲେ, ଫଳରେ ସେ ମିସ୍ ଇଣ୍ଡିଆ ଇଣ୍ଟରନ୍ୟାସନାଲ୍ ପାଇଁ ଯାଇଥିଲେ । ୨୦୧୦ରେ ସେ କିଙ୍ଗ୍‌ଫିସର୍‌ କ୍ୟାଲେଣ୍ଡରର ଏକ ମଡେଲ ଭାବରେ ସ୍ଥାନ ପାଇଥିଲେ ।

ଇଶା ୨୦୧୨ରେ ମହେଶ ଭଟ୍ଟଙ୍କ ଚଳଚ୍ଚିତ୍ର ଜନ୍ନତ୍-୨ରେ ଅଭିନେତା ଇମ୍ରାନ ହାସିମ୍‌ଙ୍କ ସ‌ହ କଥାଚିତ୍ର ଜଗତରେ ପ୍ରବେଶ କରିଥିଲେ । ଇଶା ତାଙ୍କର ଅଭିନୟ ପାଇଁ ଭଲ ମନ୍ତବ୍ୟ ମଧ୍ୟ ପାଇଥିଲେ । ଆଉ କିଛି ମଧ୍ୟ ତାଙ୍କୁ ଏକ ଅଭିନୟ ଶିକ୍ଷା କେନ୍ଦ୍ରରେ ଯୋଗ ଦେବାକୁ ଉପଦେଶ ଦେଇଥିଲେ । ଗୌରବ ମଲାନୀ କ‌ହିଥିଲେ କି ଇଶା ଲାରା ଦତ୍ତ ଏବଂ ଇଶା କୋପିକରଙ୍କର ମିଶ୍ରଣ ପରି ଲାଗୁଛନ୍ତି । ଏହାପରେ ସେ ବିକ୍ରମ ଭଟ୍ଟଙ୍କ ଚଳଚ୍ଚିତ୍ର ରାଜ୍ 3Dରେ ପୁଣିଥରେ ଇମ୍ରାନ ହାସିମ୍‌ଙ୍କ ସ‌ହ ଅଭିନୟ କରିଥିଲେ । ଏହି ଚଳଚ୍ଚିତ୍ରରେ ବିପାଶା ବସୁ ମଧ୍ୟ ଅଭିନୟ କରିଥିଲେ । ଏହି ଚଳଚ୍ଚିତ୍ରରେ ଇଶାଙ୍କ ଭୂମିକା ପାଇଁ ସମୀକ୍ଷକ ତରଣ ଆଦର୍ଶ ଇଶାଙ୍କୁ ପ୍ରସଂଶା କରିଥିଲେ । ଅନ୍ୟତମ ସମୀକ୍ଷକ କୋମଳ ନାହଟା ମଧ୍ୟ ଇଶାଙ୍କୁ ପ୍ରସଂଶା କରିଥିଲେ । ଏହି ଚଳଚ୍ଚିତ୍ରଟି ମଧ୍ୟ ସଫଳ ବ୍ୟବସାୟ କରିଥିଲା । ୨୦୧୩ରେ ଇଶା କରଣ ଜୋହରଙ୍କର ଚଳଚ୍ଚିତ୍ର ଗୋରୀ ତେରେ ପ୍ୟାର୍ ମେଁ‌ରେ ଇମ୍ରାନ ଖାଁଙ୍କ ସ‌ହ ଧେତ୍ ତେରି କି ଗୀତରେ ଅଭିନୟ କରିଥିଲେ ।

୨୦୧୪ରେ ଇଶା ନିର୍ଦ୍ଦେଶକ ସାଜିଦ୍ ଖାଁଙ୍କ ଚଳଚ୍ଚିତ୍ର ହ‌ମ୍‌ସକଲ୍‌ସ୍‌ରେ ଅଭିନୟ କରିଥିଲେ । ଏହି ଚଳଚ୍ଚିତ୍ରରେ ଇଶାଙ୍କ ସ‌ହ ସୈଫ ଅଲ୍ଲୀ ଖାନ୍, ରିତେଶ ଦେଶମୁଖ, ରାମ କପୁର, ବିପାଶା ବସୁ ଏବଂ ତମନ୍ନା ଭାଟିଆ ପ୍ରମୁଖ ଅଭିନୟ କରିଥିଲେ । ମାତ୍ର ଚଳଚ୍ଚିତ୍ରଟି ସଫଳ ବ୍ୟବସାୟ କରିପାରିନଥିଲା । 

୨୦୧୬ରେ ଇଶା ନୀରଜ ପାଣ୍ଡେଙ୍କର ଚଳଚ୍ଚିତ୍ର ରୁସ୍ତମ୍‌ରେ ଖଳନାୟିକା ଭାବରେ ଅଭିନୟ କରିଥିଲେ । ଏହି ଚଳଚ୍ଚିତ୍ରରେ ଇଶାଙ୍କ ସ‌ହ ଅଭିନେତା ଅକ୍ଷୟ କୁମାର ଏବଂ ଇଲିୟାନା ଡି' କ୍ରୁଜ ପ୍ରମୁଖ ଅଭିନୟ କରିଥିଲେ ।

## ଅଭିନୀତ କଥାଚିତ୍ର
* ୨୦୧୨: ଜନ୍ନତ୍
* ୨୦୧୨: ରାଜ୍ 3D
* ୨୦୧୨: ଚକ୍ରବ୍ୟୁହ
* ୨୦୧୩: ଗୋରୀ ତେରି ପ୍ୟାର୍ ମେଁ
* ୨୦୧୪: ହ‌ମ୍‌ସକଲ୍‌ସ୍
* ୨୦୧୫: ବେବି
* ୨୦୧୬: ରୁସ୍ତମ୍
* ୨୦୧୬: ତୁଟକ ତୁଟକ ତୁତିୟା
* ୨୦୧୭: କମାଣ୍ଡୋ ୨

## ଆଧାର
## ଅଧିକ ତ‌ଥ୍ୟ
* 

ଶ୍ରେଣୀ:୧୯୮୫ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ